text:
– ओ. पी. सिंह
भोजपुरी कहाउत – बाप के मरले कुँअर, महतारी के मरले टूअर – कतना सही हवे अबकी एगो वंशवादी परिवार के लड़ाई में देखा गइल. समाजवाद के बात त लोहिया के आत्मा के भरमावे खातिर होला. साथही एह लड़ाई में नीमनो-नीमन स्तम्भकार लोग थाह ना लगा सकल. अबहीं ले त लोग एही पर एकमत नइखे कि एह परिवार में अइसन लड़ाई होखे के कारण का रहुवे आ एह लड़ाई में जीतल के. केहु एकरा के बाप बेटा के टक्कर बतावत बा त केहु – चाचा चोर भतीजा पाजी, चाचा का सिर पर जूता बाजी – वाला कहाउत का नजरिया स देखल चाहत बा. कुछ लोग कहत बा कि दलाल बुद्धि पा के अपना बेटा के बे-काँट-कूट वाला राजतिलक करा गइलन बूढ़ बाप आ अब चैन से वर्णाश्रम बीता सकीहें.
केहु कहत बा कि दोसरा से जनमल बेटा का बदले अपने बेटा के गद्दी नशीन करा दिहलन बुढ़ऊ. आ लगले हाथ अपना शातिर भाई के अतना खूबी से कगरियाइयो दिहलन कि भाई के प्रेमो बनल रहि गइल आ अपना बेटा के राह के काँटो कूस निकल गइल.
अब जवन कारण रहल होखे, जे जीतल भा जे हारल होखे, लोहिया के आत्मा त एक बार फेरी मर गइल अबकि. साधारण परिवार से आवे वाला, साइकिल से चले वाला मास्टर पता ना अइसन कवन काम कइलसि कि ओकर परिवार हजारो करोड़ के संपति में खेले लागल. शायद एही खेल का चलते जेल जाए के संकट आ घेरले रहल जब दलाल बुद्धि आपन सेटिंग क के जेल जाए से बचा लिहलसि बुढ़ऊ के. ई सेटिंग न्यायपालिका साथे भइल कि कार्यपालिका साथे, ई त ऊ दललवे बता पाई. बेटा मोह का बावजूद बुढ़ऊ के मित्र मोह सराहे जोग बा. ना त राजनीति के का कहाव, हर क्षेत्र में लोग सीढ़ी के इस्तेमाल कइला का बाद लोग ओकरा के लवना बना के इस्तेमाल क जालें कि फेर केहु ओह सीढ़ी से आसमान मत छू पावे.
संयुक्त परिवार त अब गिनले चुनल रहि गइल बाड़ी सँ. अधिकतर त अब एकले परिवार लउकेला. बाकिर जब संयुक्त परिवार आपन गन्दगी चौराहा पर झारल शुरू क देला त गन्दगी के ढेर लाग जाला. ई उनका चोरी आ हलकटई के खुलासा करीहें त ऊ इनकर. लंगटे सभे जाना हो जइहें बाकिर कहत रहीहें कि हमरा बारे में गलत बयानी भइल बा बाकिर उनुका बारे में सगरी कुछ साँचे हवे. एह लंगाझारी का चलते बहुते कुछ के चरचा खुलेआम होखे लागल बा. दू गो मेहरारु होखे के बात पहिले लुका छिपा के होखत रहुवे, बाकिर अब खुलेआम होखे लागल बा. खुद बेटे के एगो सिपहसालार मयभा महतारी के षडयन्त्र के आरोप लगा दिहलसि आ केहु एकर विरोध ना कइल. बाप के ई बात बहुते खराब लागल, ई ऊ खुद बतवलन बेटा के शिकायत करत.
राज परिवारन में चारित्रिक शुचिता के बात ना कइल जाव. ई त मध्यमवर्गीय परिवारन के चोंचला ह. उच्च वर्गीय आ निम्न वर्गीय परिवारन में एकर कवनो महत्व ना होखे. केहु केहु का साथे सूत सकेला. आ चूंकि एह राज परिवार के चरचा बाजार में आ गइल बा त ओही परिवार से एकर नमूनो देख लीहल जाव. पहिले त बहुते लोग का इहे मालूम ना रहुवे कि दू गो मेहरारू बा. फेर कहाए लागल कि दू गो बेटो बो. अब पता चलल बा कि दोसरकी वाला बेटा ओकरा पहिला मरद से ह. त बुढ़ऊ अपना बेटा के राजतिलक करा दिहलन त दुसरकी लाग गइल सौतेला बेटा के बनवास दिआवे ला जाल बुने में. तंग आके बेटा बाप से फरका रहल शुरू क दिहलसि. चचऊ के बुझाइल कि इहे मौका बा जब भईया के प्यार जगा के आपन गोटी सेट करा लीं बाकिर चाल उलटा पड़ि गइल. आ लड़िका सभ थपड़ी पीट पीट के कहतारें सँ – चाचा चोर भतीजा पाजी, चाचा का सिर पर जूता बाजी.


c: text/html

text:
जर से दूर होखल त हर बेटी के नियति होला हमनीके समाजिक ताना बाना के अनुसार । बेटी के जनमला के साथे साथ माई बाबू परिजन लाग जालन बेटी के बिदाई कइसे नीमन से होखी येह फिकिर में । एकर तैयारी त बेटी के जनमते शुरू हो जाला हमनीके समाज में ओइसने कवनो बाप के बेटी के डोली में बिदा कइला के जगहा आपन करेजा के टुकड़ा के अर्थी के कान्हा देवे के पर जाव त ओह बाप के पहाड़ जइसन दुःख क कल्पना भी आँखियन से लोर ढरकावे खातिर…Read More
Day: September 26, 2018
कुछु पुछीं मत ए सर जी
हमरा पढ़े लिखे ना आवे ना आवेला गावे बजावे। रोजे इसकूल प आईना हम आपन भूख मिटावे। देखि रावा के जानीं हम डर जी कुछु पुछीं मत ए सर जी हम बानीं काँच उमर जी। भईंस धोइना घरवा बकरी हम चराईंना। सानी पानी करीं हमीं गोबरो मुत उठाईना। माईये बाबुये घोरेले जहर जी कुछु पुछीं मत ए सर जी हम बानीं काँच उमर जी। कहे ले लो क़िताब भोजन छात्रवृत्ति ड्रेस भेटाई। पढ़बे भा ना पढ़बे बाकी होई कुछ कमाई। माई बाबु के अतने फिकर जी कुछु पुछीं मत ए…Read More
आइल चुनाव
जंगल मे हड़कम मच गइल सबही अचानक साधू भइल दुआ बंदगी हाथ जोड़ी के सब लोगन के शीश झुकउल घूम घूम के सब जंगल मे लागल करय जुड़ाव……. ऐ बबुआ लागता कि आइल चुनाव शेर करय खरगोश से यारी बिल्ली चुहन के महतारी साँप नेवला गठबंधन कय पड़ल हर जुगाड़ पे भारी के, केकरा के देई पटकनी सोचत बा ऊदबिलाव….. ऐ बबुआ लागत कि आइल चुनाव मोर के सँग सियार है नाचत तेंदुआ बकरी के फुसिलावत मगरमच्छ बानर मिलकर के थल, जलचर में सेंध लगावत मछली कछुआ बन्द अब करिह…Read More
जिउतिया
जिउतिया से बड कवनो, माई व्रत ना जानेली। लमहर उमरिया खातिर करsस, एतना लइकन के मानेली।। बिना खईले पियले , रहेली उपवास। ओह माई के कबहू, ना टूटे के चाही आश।। सतपुतिया के सब्जी खाली,मडुवा के उ रोटी। नोनी के उ साग बनावस, कईसहु जाली घोटी।। सतपुतिया के पतई पs, खाना देली चिल्हो सियारो के । फेड पs राखस भा छत के ऊपर,ई करत रहेली कारो के ।। जिउतिया के जीवित्पुत्रिका के, नॉव से भी जानल जाला हो।…Read More

robotstxt: allowed

filter: keep


text:
बिहार में धमाल मचवला क बाद निर्माता आलोक कुमार के भोजपुरी फिल्म ‘देवरा पे मनवाँ डोले’ एह हफ्ता मुम्बई के सिनेमाघरन में रिलीज भइल. सिनेमा भोजपुरी के नयका सुपर स्टार खेसारीलाल यादव आ स्मृति सिन्हा के शानदार जोड़ी से सजल ‘देवरा पे मनवाँ डोले’ के दर्शक भरपूर समर्थन देत बाड़ें आ एकरा मजगर कलेक्शन भेंटात बा.
एह समहर पारिवारिक मनोरंजन देबे वाली फिलिम के निर्देशक प्रेमांशु सिंह हउवें. फिल्म के कलाकारन में खेसारीलाल आ स्मृति सिन्हा का अलावे अंजना सिंह, सत्येन्द्र सिंह, रानी चतुर्वेदी, अनुप अरोड़ा, विनोद मिश्रा, माया यादव आ प्रकाश जैस शामिल बाड़ें.
(प्रशांत निशांत के रपट)


text:
– ओमप्रकाश अमृतांशु
10 अगस्त 2013 सांझ 5 बजे से श्रीराम भारतीय कला केन्द्र दिल्ली में कविता के भाव गूंजे लागल. कार्यक्रम स्वतंत्रता दिवस के उपलक्ष्य मे होखत रहे. ताली के गडगडाहट आ वाह-वाह करत, सुनेवाला लोगन के मुंह ना थाकत रहे. कविओ लोग जोश में कविता सुनावे से पाछा ना हटल. एक से बढ के एक कवितन में भरपूर रस समाइल रहे. केहू वीर रस, करुणा त कहू शृंगार रस में श्रोतागण के डुबावत- उतरावत रहे. खचाखच भरल हॉल में कतहीं कहीं बेमतलब आवाज ना. भोजपुरी आ मैथिली के अइसन तालमेल जइसे गंगा-यमुना के संगम. भोजपुरी-मैथिली के फूलवारी मे भाव के फूल खिलखिलात रहे.
भोजपुरी कवि नवल किशोर ‘निशांत’ के कविता गर्भ में पलत बेटी के गोहार –
जनमे से पहिले भइल कवन कसूर,
पापा मारे खातिर काहे मजबूर….
सुनके लोगन के आंख डबडबा गइल. भाव में विभोर लोग छलकत आंसू पोछे लागल. साहित्य अकादमी आ ढ़ेरन पुरस्कार आपन आंचर में सहेज के रखे वाली शेफाली जी मैथिली में आपन भाव उजागर कइली –
हम नारी छी, ई अपराध हमर त ने..
हां हम नारी छी..
संतोष कुमार के कविता देश प्रेम से ओत-प्रोत रहे –
सुनऽ देश पहिले तोहके,
अभिन्नदन भेज रहल बानी
तोहरा पूजन ला हम,
अछत चंदन भेज रहल बानी…
अरविन्द कुमार मैथिली में ‘हमार चेहरा पे हिन्दुस्तान’ त प्रमोद तिवारी भोजपुरी में ‘इकईसवीं सदी में चलल गांव’ देखावे के नीक प्रयास कइलन. सदरे आलम मैथिली में ‘सोन चिरंईया देश हमार/करैछी हम एकरा से प्यार’ सुनवलन त सुनवइया लोगन के सीना तन गइल. भोजपुरी कविइत्री सुभद्रा वीरेन्द्र के गीत आ गजल खूब वाह वाही बटोरलस –
हमरे पढ़े-लिखल, कुछ अउर बात बा.
तहरे प्रीत के पाती, पढ़ल अउर बात बा..
हमरे रहे के जगह के , नाही कमी.
तहरे डेहरी रहल, कुछ अउर बात बा.
अलका सिन्हा के भोजपुरी गीत में देश प्रेम आ आदिवासी दर्द देखे के मिलल –
तीन रंग के झंड़ा आपन,
तीनो रंग के आपन अर्थ बा
लाल किला प फहराई झंड़ा,
देश के मंजर देखलऽ का ?
गले लगइल खुब हुलस के,
पीठ पे खंजर देखलऽ का ?
कार्यक्रम के संचालक मैथिली कवि अजित कुमार ‘आजाद’ के भाव रहे –
गंगो में अवई छे बाढ़
यमुनो में,
कृष्णा-कावेरी में से हो
कतो नाहि आवई छे बाढ़.
एकरा साथे-साथे भोजपुरी के देवकांत पाण्डेय , राम प्रकाश ‘निर्मोही’ आ मैथिली के अरविन्द ठाकुर, कुसुम ठाकुर, मनोज कश्यप , लक्ष्मण झा सागर, श्वाति शाकम्बरी के कविता पाठ लोगन के झूमे पे मजबूर कर देहलस. आखिरी में अघ्यक्ष डा॰ रामाशंकर श्रीवास्तव जी के छिउंकी मिठ-मिठ चिउंटी काटे लागल. हँसावे लागल. गुदगुदावे लागल.
कार्यक्रम के उद्वघाटन प्रो॰ किरण वालिया (भाषा, समाज कल्याण आ महिला बाल विकास मंत्री, दिल्ली) के हाथ से दिया जला के भइल. वालिया जी कहलीं ‘‘भोजपुरी आ मैथिली भाषा में बहुते मिठास बा. भाषा के विकास आपस में बोले चाले से हीं होखेला. रउरा सभे के अथक प्रयास से भोजपुरी- मैथिली अकादमी के गठन भइल.’’ उपाघ्यक्ष अजीत दूबे जी कहलीं – मैथिली भोजपुरी के बहिन हियऽ. बहुत जल्दिए भोजपुरी के संवैधानिक मान्यता मिल जाई.
राउर बगिया बसंत मुसुकाइल करे!
राउर जिनिगी के दिया जगमगाइल करे!!


text:
बेगवान समय के धारा में लोकजीवन, लोक संस्कृति, लोक साहित्य के ना जाने का का दहा गइल आ का का दहाये वाला बा । जवन बाचल बा ओके क्षरण से रोके में लागल संस्था जय भोजपुरी – जय भोजपुरिया के आज 29-7-2018 स्थापना दिवस ह ।
जरूर देखीं: भोजपुरी शब्दकोश : Bhojpuri Dictionary
आजे के दिन तीन बरिस पहिले वाट्सप ग्रुप के माध्यम से इ आकार लिहलस आ समय के साथ साथ एकर सदस्य लोग के सामूहिक प्रयास से इ संस्था के रूप में बदल गइल । एके इ लोग संस्था ना परिवार कहल ज्यादा पसंद करे ला ।आज एकरा अँकवारी में हजारो भोजपुरी भाषा भाषी गावं, कस्बा, महानगर के सीमा के लांघ के विदेश के जमीन से भी जुड़ल बान, आ जुड़े क गती अनवरत जारी बा । अपना नवका पीढ़ी के आ जे एकरा से मुहं मोड़ ले ले बा चाहे कारण कवनो होखे ओकरा के अपना बोली में बोले के उकसावे खातिर लगातार पढ़े लिखे के प्रेरित करे खातिर एगो अउरी डेग बढ़वले बिया आ तिमाही भोजपुरी ई-पत्रिका सिरिजन लेके रउवा सब के सोझा तैयार बिया ।
आज स्थापना दिवस के शुभ अवसर पर एकर लोकार्पण देश के अलगा अलगा जगह से एक साथ हो रहल बा । अब इ पत्रिका ऑनलाइन पाठक के सुलभ बा पढ़े खातिर, आपन मर्जी से सुविधानुसार www.sirijan.com से डाउनलोड कइल जा सकता, रउवा त पढ़बे करब और हित, मीत, जानकार सभके प्रेरित करीं मादरी जुबान में रचल साहित्य के पढ़े खातिर ।
दिल्ली आ एनसीआर में रहेवाला जय भोजपुरी-जय भोजपुरिया के सदस्य लोग आ बृज बिहार पूर्वांचल समाज के सयुंक्त उतजोग से तिमाही ई-पत्रिका सिरिजन के लोकार्पण अउरी कवि गोष्ठी के आयोजन मास्टर माइंड प्लस, डबल स्टोरी मार्किट, बृज बिहार, गाजियाबाद, उत्तरप्रदेश में भइल । येह कार्यक्रम में हर उमिर जाती धर्म के भोजपुरी भाषा भाषी लोग अधिक संख्या में बिपरीत मौसम के बावजूद एक जगह इकठा भइले, संस्था के बरिष्ठ सदस्य आ पत्रिका के उपसंपादक श्री तारकेश्वर राय, ब्यूरो चीफ श्री संजय कुमार ओझा, दिल्ली एनसीआर के प्रतिनिधि श्री राम प्रकाश तिवारी, आ बृज बिहार पूर्वांचल समाज के बरिष्ठ सदस्य जगदीश जी आ अउरी गणमान्य लोगन के साथ दिया जरा के बागेश्वरी बंदना से कार्यक्रम के समहुत भइल, संस्थापक सदस्य आ पत्रिका के ब्यूरो चीफ श्री संजय कुमार ओझा जी अब तक के जय भोजपुरी-जय भोजपुरिया के सफर के लेखा जोखा श्रोता लोग के सामने रखले । पत्रिका के लोकार्पण भइल सभागार में उपस्थित श्रोता लोगन के थपरी के साथ ।
इहो देखीं : भोजपुरी मुहावरा आउर कहाउत
एकरा बाद कवि गोष्ठी के आगाज भइल | राम प्रकाश तिवारी जी मंच संचालन के बखूबी अंजाम दिहले, गुडगाँव से आमंत्रित युवा कवि विबेक पांडेय के कविता “लागल प्रेम के बेमारी, मिलल आधुनिक नारी, दिहलस घरवा उजारी” क कविता से कवि गोष्ठी के आगाज भईल, विबेक पांडेय क कविता खूब थपरी बटोरलस श्रोता लोग के, ततपश्चात श्री संजय कुमार ओझा जी के कविता “कुछ उ बोली, चुप जिन रहीं” के माधयम से आधुनिक समाज प निम्न ब्यंग्य कइल । श्री तारकेश्वर जी की कविता “तोहसे कहाँ कवन गलती भईल ये बिधाता” श्रोता लोगे के सोचे प मजबूर कइलस, राम प्रकाश तिवारी क कविता “सब केहू बदली लेकिन पाकिस्तान नाही बदली” बीर रस के कविता सुन के श्रोता लोग में देश भक्ति के भाव जाग गइल ।
जरूर देखीं : कइसे भोजपुरी सिखल जाव
एह आयोजन में कुंवर मधुकर, राजेश सिंह, रंजन कुमार शर्मा, जगदीश्वर प्रशाद, उमेश सिंह, श्याम प्रकाश तिवारी(मंटु), पंकज कुमार गुप्ता, पंकज गुप्ता (द्वितीय), सुरेंद्र तिवारी, योगगुरु शशि प्रकाश तिवारी अन्य पूर्वांचल समाज बृज विहार के सदस्यगण सामिल भईलन, सिरिजन के लोकार्पण के सम्भव कईन । तारकेश्वर राय के धन्यबाद ज्ञापन के बाद कार्यक्रम के समापन भईल, फिर अइसने कार्यक्रम में मिले के वादा के साथ ।
सिरिजन (भोजपुरी तिमाही ई-पत्रिका) के ताजा अंक डाउनलोड करे खातिर क्लीक करीं
ध्यान दीं: भोजपुरी कथा कहानी, कविता आ साहित्य पढ़े खातिर जोगीरा के फेसबुक पेज के लाइक करीं


text:
भोजपुरी परदा पर रोमांटिक एक्शन फिल्म ‘हवा में उड़ता जाये लाल दुपट्टा मलमल का’ धमाल मचावे ला तइयार बा. श्रीमती रमादेवी प्रोडक्शन के बैनर तले बनत एह फिलिम के शूटिंग पिछला दिने मुंबई आ बड़हलगंज के अलग अलग लोकेशन पर पूरा कर लिहल गइल. सुपरहिट फिल्म ‘सत्यमेव जयते’ फेम निर्माता अनिल सिंह के एह फिल्म के गीतकार, संगीतकार, लेखक आ निर्देशक अशोक कुमार दीप हउवें जे एहसे पहिले ‘हो गईल बा प्यार ओढ़निया वाली से’ जइसन सिल्वर जुबली फिलिम निर्देशित कइले रहले.
एह फिल्म में सुपरस्टार खेसारीलाल यादव, स्मृति सिन्हा, अपूर्वा, अयाज खान, प्रकाश जैस, समर्थ चतुर्वेदी के प्रमुख भूमिका बा. सह निर्माता हउवें अविनाश सिंह ‘गुड्डू’, छांयाकन गौरंग शाह के, एक्शन आर. पी. यादव से, नृत्य रामदेवन, ज्ञान सिंह, आ महेश आचार्य से, आ संपादन उमाशंकर मिश्रा के.
निर्माता अनिल सिंह आ निर्देशक अशोक कुमार दीप के कहना बा कि एह फिलिम में रोमांस आ एक्शन के बेहतरीन संगम देखे के मिली.
आजुकाल्हु एकर पोस्ट प्रोडक्शन के काम चलत बा.
(प्रशांत निशांत के रपट)


text:
आज कल भोजपुरी आयोजनन में फ़िल्मी गायक आ अभिनेता लोगन के बोला के सांस्कृतिक कार्यक्रम के बहाने वातावरण के प्रदूषित कइल जा रहल बा |
आयोजन में कार्यक्रम के व्यवसायिकरण के ई प्रक्रिया भोजपुरी भाषा,संस्कृति आ साहित्य के विकास आ संवर्द्धन के दिशा में उचित नइखे |
भोजपुरी आयोजन में पहिले कवनो लोक गीत गायक भा नाट्य मंडली के सांस्कृतिक कार्यक्रम में बोलावल जात रहे |
ऊ सांस्कृतिक कार्यक्रम भोजपुरी के प्रचार प्रसार के दिशा में एगो स्वस्थ परम्परा रहे | भरत सिंह भारती, स्वर्गीय विन्ध्यवासिनी देवी, शारदा सिन्हा, मैनावती देवी आदि जइसन लोकगीत गायक लोग आ भिखारी ठाकुर,इप्टा, स्थानीय नाट्य संस्था के मण्डली के बोलावल जात रहे |
अब समय बदल गइल बा | अब नयका गायकन आ सिनेमा से जुड़ल हस्तियन के बोला के मंच उनका लोग के समर्पित क दिहल जाता | ओह में हास्य व्यंग्य से लेके अश्लील गीतन तक के प्रस्तुति होता |
लोग के खूब जुटान होता बाकिर भोजपुरी संस्कृति के अइसन कार्यक्रम स्मपोषित नइखे कर पावत | भोजपुरी के लोग मनोरंजन के भाषा समझता,एकरा से हमनी के बाहर आवे के होई |
ई भोजपुरी के आयोजक लोगन के मानसिकता के दर्शा रहल बा | भोजपुरी के शुद्ध सांस्कृतिक कार्यक्रम त बहुत पीछे छूट जाता | ई एगो दुर्भाग्यपूर्ण सन्देश भोजपुरी आ भोजपुरी समाज जनता के बीच जा रहल बा |
राजेश भोजपुरिया
राष्ट्रीय संयोजक, भोजपुरी जन जागरण अभियान


text:
सोमवती अमावस्या के हिंदू धर्म में विशेष महत्व बा। एह दिन गंगा स्नान अउर दान आदि करे के विधान ह। इ बार अमावस्या 18 दिसंबर दिन सोमवार के ह। हिन्दू धर्म में सोमवार के आवे वाला अमावस्या के विशेष महत्व बतावल गईल बा।
शास्त्रन में कहल गइल बा कि माघ-पुस के महीना में नदी या सरोवर में प्रात: स्नान कर भगवान सूर्य के अर्घ्य देवे से अमोघ फल के प्राप्ति होला।
सोमवती अमावस्या के दिन आपन इष्ट देव अउर पितृ के आशीर्वाद लेवल जाला। अइसन करे से हमेशा आपना घर में सुख-समृद्धि बनल रहेला। हिन्दू धर्म में सोमवार दिन के होखे वाला अमावस्या के विशेष महत्व बतावल गइल बा।
सोमवती अमावस्या पर पितरन के खातीर तर्पण अउर कर्मकांड के साथे ही स्नान अउर यज्ञ के भी विशेष महत्व होखेला। मान्यता ह कि पितरन के जल देवे से उ लोगन के तृप्ति मिलेला।
सोमवती अमावस्या के दिन 108 बार तुलसी के परिक्रमा करे के भी विधान ह। एकरा साथ ही सूर्य नारायण के जल भी चढ़ावल जाला। कहल जाला की अइसन करे से घर में आईल दरिद्रता दूर होला। महाभारत में भीष्म युधिष्ठिर के एह दिन के महत्व समझवलें रहलें अउर कहलें कि एह दिन पवित्र नदी में स्नान करे वाला मनुष्य समृद्धि, स्वस्थ्य अउर सभन दुख से मुक्त होला। साथ ही पितरन के आत्मा के शांति भी मिलेला।
एह दिन गरीब-निराश्रित के भोजन-वस्त्र दान कइला से पाप मुक्त होखे के मनोवांछित फल मिलेला। हरिद्वार के ब्रजघाट अउर ऋषिकेश के गंगा घाट पर स्नान खातिर श्रद्धालुओं के भीड़ उमड़ल रहेला। एकरा अलावा इलाहाबाद, वाराणसी, बक्सर में भी सुबह से ही गंगा घाट पर स्नान करेवालन के तांता लागल रहेला।


text:
भोजपुरी सिनेमा के मशहूर खलनायक संजय पाण्डेय फिल्म “बुलन्दी” खातिर एगो नया बाना धइले बाड़ें जवना के देख के सभे चउँक जाई. ई बाना संजय पाण्डे के एगो पकिया भोजपुरी लुक दिहले बा. फिल्म के निर्देशक अशोक त्रिपाठी अत्री जब संजय पाण्डे के उनकर लुक देखवले रहले त पहिला बेर त खुद संजयो चउँक गइल रहलन. कहलें कि “बुलन्दी” में उनकर किरदार एकदम से हार्डकोर निगेटिव बा आ ई फिल्म कमाल के होखे जा रहल बा. संजय पाण्डे अबले जतना फिलिमन में खलनायक के रोल कइले बाड़न सगरी सुपर डुपर हिट रहल बाड़ी सँ. “बुलन्दी” के निर्माण एगो कार्पोरेट कंपनी करत बिया आ ओकर गंभीरता के अन्दाजा एहसे लगावल जा सकेला कि संजय पाण्डे के किरदार के विग बनावे में २६ दिन लागल तब जा के ऊ विग बनल. फिल्म में विजय लाल यादव आ दीपक दूबे बतौर नायक काम कर रहल बाड़े. संजय पान्डे के नाय लुक पर सभे उनुका के बधाई दे रहल बा.
(स्रोत : शशिकान्त सिंह)


text:
सिनेमा भोजपुरी का परदा पर अब एक्शन से भरल फिल्म ‘सपूत’ धमाल मचावे के तइयार बा. आदिशक्ति इंटरटेनमेंट प्रस्तुति आ मुम्बाजी आर्ट्स के बैनर तले बनल ‘सपूत’ में खेसारी लाल यादव पहिला बेर बहुते खतरनाक स्टंट्स करत नजर अइहें. लेखक-निर्माता महेश पाण्डे के एह फिल्म के निर्देशक हउवें मुकेश पाण्डे. फिल्म के पुरा शुटिंग 45 दिन के मैराथन शेड्यूल में भइल बा आ एहमें खेसारीलाल के एक्शन अवतार देखे के मिली. उनुका साथे नया आइल अदाकारा खुशबु बाड़ी. बाकी कलाकारन में मनमोहन तिवारी, काजल सिंह, मनोज वर्मा, ब्रजेश त्रिपाठी, उमेश सिंह, पुष्पा वर्मा, आ संजय पाण्डे, के खास भुमिका बा. फिल्म में एक्शन स्टंट्स फिल्मवले बाड़न सिंह इज किंग. गीतकार विनय बिहारी, संगीतकार दुर्गा-नटराज, राजेश गुप्ता, संवाद लेखक संतोष मिश्रा हउवें. अबहीं फिल्म के पोस्ट प्रोडक्शन चलत बा.
(प्रशांत निशांत के रपट)


text:
UP govt has gifted benefits to its employees
In a cabinet decision UP Government has decided to give 6th Pay Commission benefits to Agricultural University teachers and 4th grade govt.employees. They have been awarded many other benefits too incudinn loan facility to buy cars and computers.
डेढ़ा पइसा आधा काम रघुपति राघव राजा राम जपे वाला अपना कर्मचारियन के यूपी सरकार त्योहार से पहिलही उपहार दे दिहले बिया. सरकार तय कइले बिया कि चउथको श्रेणी के कर्मचारियन के अब छठा वेतनमान के फायदा .दे दिहल जाई. संगही संगे इहो कह दिहलसि कि अब चउथका श्रेणी में नया बहाली ना होखी आ आउसोर्सिंग से काम चलावल जाई. कृषि विश्चविद्यालय के शिक्षको लोग के छठा वेतनमान दे दिहल गइल बा.
इहो तय भइल बा कि अब सरकारी कर्मचारी गाड़ी बा कंप्यूटर खरीदे खातिर सरकार से उधारी ले सकेले. दिहाड़ी पर काम करे वाला सगरी मजदूरन के नियमित कर दिहल गइल बा.


text:
दिग्विजय सिंह झूठ बोलत बाड़े
काल्हु कांग्रेस के महासचिव दिग्वजय सिंह कहले रहलें कि मरे से कुछ घंटा पहिले हेमन्त करकरे उनका के फोन करके कहले रहलें कि उनका जान के हिन्दू उग्रवादियन से खतरा बा. आजु हेमन्त करकरे के पत्नी कविता करकरे कहले बाड़ी कि दिग्विजय सिंह झूठ बोलत बाड़े. हेमन्त अइसनका कवनो फोन नइखन कइले आ वोट खातिर उनका पति के शहादत के मजाक उड़ावल बन्द होखे के चाहीं.
दिग्विजय सिंह अपना वोट बैंक पालिटिक्स का कारण हर उग्रवादी के गोड़ धो के पी सकेलें बशर्ते ऊ वोट बैंक वाला समुदाय के होखे. कुछ दिन पहिले ऊ बटाला काण्ड के अभियुक्तन के पक्ष में बयान दिहले रहलें. एहसे दिग्विजय सिंह के बात के गंभीरता से लिहला के जरुरत नइखे कविता जी. ई जवन जनता है नू तवन सब कुछ बुझती है !


text:
हैट्रिक बनल त कांग्रेस कबो लवट ना पाई सत्ता में, कहलन शिवराज
मुरैना 13 नवंबर (वार्ता) मध्यप्रदेश के मुख्यमंत्री शिवराज सिंह चौहान कांग्रेस पर हमला बोलत कहलन कि अगर प्रदेश मे भाजपा जीत के हैट्रिक बना लेत बिया त फेर कांग्रेस कबो सत्ता मे वापिस ना लवट पाई.
मुरैना में अनेके जनसभा में बोलत शिवराज के कहना रहे कि हैट्रिक बनावे ला जनता के आशीर्वाद चाहीं आ अगर तिसरको बेर सरकार बना लीहें त मध्य प्रदेश से कांग्रेस के हमेशा ला सफाया हो जाई.
कांग्रेस उनुका के घोषणावीर कहत बिया एह बात पर चुटकी लेत कहलन कि घोषणा त वीरे करेले, कांग्रेस अपना घोषणापत्र मे गरीबन के मुफ्त अनाज देवे के वादा करत बिया त पहिले साल ले सरकार चलवला घरी एह बात के धेयान काहे ना रहल.


text:
जिला वाराणसी के अइसन कई गांव आउर शहर हव जहां बिजली कटौती के समस्या से लोग कई महीना से लोग परेशान हयन। आउर बिजली कटौती होवे के कारन लोग पानी पानी के मोहताज हो गयल हयन। एतना ही नाहीं बिजली सम्बन्धित सब काम में रूकावट होत हव। जइसे पावरलूम आटा चक्की आउर बाकी सब कारखना बिजली बिना एकदम रूकल हव।
उमरहां, सलारपुर, शंकरपुर, रूस्तमपुर, इ सब ग्रामीण क्षेत्र हव जहां के कमलेश, अनिल, संजय, आउर अवधेश समेत कई लोगन के कहब हव कि गांव में तो आठ घण्टा लाइट देवे के नियम हव। लेकिन चार घण्टा भी लाइट ठीक से मिल जाये तो बहुत बड़ी बात हो जाये। लाइट ठीक से ना देहले पर खेत के सिंचाई भी ना हो पावत। आउर आटा चक्की में आटा जाई तो कई कई दिन लग जाई आटा पिसाये में आउर एतना ही नाही जहां पानी सप्लाई लगल हव। उ लोग के पानी मिलब भी मोहाल हो गयल हव। कुछ एहिसे हाल पाण्डेयपुर, हुकुलगंज, कैण्ट, बउलिया के भी हव एही से लाइट ना होवे पे कउनों भी काम ठीक से ना हो पावत। शहर के इलाकन में तो पानी ही ना मिल पावत। आउर गर्मी से जमीन के पानी सूख जाला अभहीं तो ठीक हव आउर गर्मी पड़ी तो बिजली बटौती बढ़ जाई। बिजली विभाग के उपखण्ड अधिकारी एस.के. सिंह के कहब हव कि हम लोग तो अपने तरफ से गांव में चैबीस घण्टा में से आठ घण्टा चाहे जइसे लाइट देइला। आउर अइसन भी नाहीं हव कि प्रशासन के तरफ से पूरा लाइट मिलबे करे।


text:
विकिपीडिया:अनुप्रेषण
अनुप्रेषण (अंगरेजी: Redirect) अइसन पन्ना होला जे पढ़े वाला बेकति के ऑटोमेटिक तरीका से कौनों दुसरे पन्ना पर भेज देला, आमतौर पर दुसरा टाइटिल वाला पन्ना पर या फिन कौनों दुसरे लेख के खंड पर पहुँचावे के कामे आवे ला। उदाहरण खातिर, अगर आप सर्च बक्सा में "यूके" टाइप करीं या कड़ी यूके पर क्लिक करीं, आप खुद-ब-खुद यूनाइटेड किंगडम लेख पर चहुँप जाइब आ लेख के टाइटिल के नीचे एक छोट नोटिस देखाई पड़ी: "(यूके से अनुप्रेषित)"। अइसन एह कारन होला काहें से कि पन्ना यूके में अइसन इस्पेशल विकिपाठ (विकिकोड) बाटे जे एकरा के एगो अनुप्रेषण पन्ना के रूप में परिभाषित करे ला आ टारगेट लेख ले पहुँचा देला। अउरी एडवांस कोड के इस्तेमाल कइल जाय तब इहो संभव बा कि कौनों लेख के कौनों खास खंड (हेडिंग) तक चहुँपावे वाला अनुप्रेषण पन्ना बनावल जा सके।
नाया अनुप्रेषण बनावल[संपादन]
अनुप्रेषण पन्ना बनावे खातिर आप सीधे टाइटिल के खोज करीं आ लाल कड़ी पर क्लिक क के स्रोत संपादक में जा के नीचे दिहल कोड लिख सकत बाड़ीं:
टाइप करीं,
#REDIRECT [[target page name here]] जवन कि ओह पन्ना पर बस अतने पाठ भर रहे।
मान लीं की आप "यूके" के "यूनाइटेड किंगडम" पर अनुप्रेषित कइल चाहत बानी, तब "यूके" नाँव के पन्ना पर नीचे लिखल पाठ भर रही:
#REDIRECT [[यूनाइटेड किंगडम]]


text:
भोजपुरी एक्शन स्टार विराज भट्ट हैट्रिक के तइयारी में बाड़न. उनुकर दू गो फिलिम, ‘तू ही तो मेरी जान है राधा’ आ ‘पंचायत’, पिछला दिने बिहार में कमाल कर देखवली सँ. आ अब विराज भट्ट के तिसरकी फिलिम ‘कसम वर्दी के’ 20 सितम्बर के बिहार में रिलीज होखे जात बा. ‘तू ही तो मेरी जान है राधा’ फिलिम एही हफ्ता मुंबईओ में रिलीज होखे वाली बा.
अपना पिछला दुनु फिलिम के सफलता से उत्साहित विराज भट्ट अपना आवेवाली फिलिम ‘कसम वर्दी के’ लेके बहुते उत्साहित बाड़े. कहतारें कि निर्देशक दिनेश यादव कमाल के फिलिम बनवले बाड़ें. एहमें विराज के नया लुक देखे के मिली. नायिका बाड़ी मोनालिसा. साथी कलाकारन में मदन मोहन, संजय पांडेय, अवधेश मिश्रा, अयाज खान, आनंद मोहन, मनोज टाईगर, प्रकाश जैस, प्रिया शर्मा, रत्नेश वर्णवाल, तेज यादव, आ किरन यादव के नाम बा. साथही सीमा सिंह, सम्भावना सेठ आ ग्लोरी के तीन गो आईटम नम्बर बा.
(शशिकांत सिंह, रंजन सिन्हा)


text:
भोजपुरी फिल्मन के लोकप्रिय एक्शन स्टार अजय दीक्षित के जलवा जल्दिये उनुका तीन गो फिल्मन में देखे के मिली आ तीनो में उनुकर भूमिका अलग अलग बा. “बेटवा बाहुबली” जइसन सुपर हिट फिल्म से अपना कैरियर के शुरुवात करे वाला आ ओहि फिल्म खातिर सर्वश्रेष्ठ नवोदित अभिनेता के खिताब पावे वाला अजय दीक्षित के गिनती आजु के व्यस्त सितारन में कइल जा रहल बा. अजय दीक्षित के तीन गो फिल्म अप्रेल आ मई महीना में रिलीज होखे जा रहल बा जवना में पहिला बा आठ अप्रैल के रिलीज़ होखे वाली “करेंट मारे गोरिया”. एह फिल्म में ऊ एगो इमानदार पुलिस अधिकारी का भूमिका में बाड़े. कश्मीर का खुबसूरत वादियन में फिल्मावल एह फिल्म के नायिका बाड़ी महक मल्होत्रा. ओकरा बाद आई “पापी के पाप काहे गंगा धोये” जवना के नायिका बाड़ी गुंजन कपूर आ मई के आखिर में रिलीज होखी अजय दीक्षित के चर्चित फिल्म “बागी”.
(स्रोत – उदय भगत)


text:
शास्त्रन में तीज के हरितालिका नाम से जानल जाला. “हरितालिका” शब्दो एह ब्रत खातिर खूब प्रचलित बा. भादो का अँजोर में तृतीया तिथि1 के एकर अनुष्ठान कइल जाला. पति खातिर ‘तीज’ आ बेटा खातिर ‘जिउतिया’ से बड़ ब्रत ना मानेलिन मेहरारू लोग. ई मान्यता बा कि अखंड सौभाग्य खातिर सभ स्त्री लोग एह ब्रत के करेली. अइसन मानल जाला कि एह ब्रत के सबसे पहिले पार्बतीजी भगवान शिव के अपना पति का रूप में प्राप्त करे खातिर कइले रही. तबे से एह ब्रत के प्रचलन शुरू हो गइल. कहीं-कहीं एह ब्रत के कुँआर लइकिओ करेली सन जेहसे उहनी के मन लाएक पति मिल सके, बाकिर अइसन बहुत कमे सुने के मिलेला.
एह ब्रत के नामकरण के कारण “हरितालिका ब्रतकथा”2 में एह प्रकार बतलावल गइल बा – “अलिभिर्हरिता यस्मात्तस्मात्साहरितालिका”3. माने भगवान शिवजी पार्वती जी से कहतानी कि तोहरा के दुखी देखि के तोहार सखी सभ तोहराके जंगल में हर ले गइल रही सन, एही से एह ब्रत के नाम हरितालिका परल. तीज के ब्रत निर्जला आ निराहार रहिके कइल जाला. रात में शिव-पार्बती जी के पूजन कइल जाला. कई गो स्त्री मिलिके एक साथ पूजन करेली आ रात्रि-जागरण करेली. दोसरा दिन अन्न-जल से पारन कइल जाला. एह दिन गोझिया, अनरसा का साथ-साथ तरह-तरह के पकवान आ मिठाइओ चढ़ावल जाला. तीज से एक दिन पहिले के सँझवत के नहा-खा होला, जब नहा-धोके नीमन से शुद्ध भइला का बादे बिना प्याज-लहसुन के बिल्कुल शाकाहारी सात्विक खाना खाइल जाला.
तीज के कथा
पौराणिक मान्यता का अनुसार देवी पार्बतीजी भगवान शिवजी के अपना वर का रूप में प्राप्त करे खातिर तीज के ब्रत कइले रहली. महाराज हिमालय अपना बेटी पार्वती के बियाह सप्तर्षि लोग का आग्रह पर भगवान बिष्णुजी से तय क देले रहन. ई जानकारी मिलला प पार्वतीजी बहुत दुखी भइली काहें कि ऊ शिवजी के अभिन्न अंग हई, आदिशक्ति हई, नित्य शिवसंगिनी हई, संहारक देव शिव के संहारिका शक्ति आउर ऐश्वर्यशालिनी हई आ सबसे बड़ बात कि शिवजी से प्रेम करत रही. उनका सखियन से उनकर दुख बर्दाश्त ना भइल त ऊ पार्वतीजी के जंगल में भगा ले गइली सन, जहाँ ऊ खूब तपस्या कइली. ओ जंगल में नदी किनारे बालू के एगो शिवलिंग बनाके जंगली फूल, बिल्वपत्र आदि से पूजा कइली. रात-दिन भूखे-प्यासे रहिके जंगल में शिवलिंग के सामने शिवजी के ध्यान करत बहुत दिन गुजार दिहली ऊ. उनका अटूट भक्ति से खुश होके एक दिन शिवजी उहाँके इच्छा पूरा होखे के बरदान दिहलीं. जब पार्बतीजी भगवान शिवजी के अर्धांगिनी भइलीं त उहाँसे प्रार्थना कइलीं कि कवनो अइसन ब्रत बताईं जवना से मनुष्य के सभ मनोकामना पूरा होखे. तब भगवान शिवजी उहाँके तीज के पावन ब्रत बतवलीं, जवना से पार्बतीजी भगवान शिवजी के प्राप्त कइले रहीं.
संदर्भ :
- तीज व्रत खातिर शास्त्रोक्त तिथि निर्णय-
भाद्रशुक्लतृतीयायां हरितालिकाव्रतम्. तत्र परा ग्राह्या. मुहूर्तमात्रसत्वेऽपि दिने
गौरीव्रतंपरे.
“चतुर्थीसहिता या तु सा तृतीया फलप्रदा.
अवैध्यकरा स्त्रीणां पुत्रपौत्रप्रवर्धिनी.”
“ भाद्रे मासि सिते पक्षे तृतीया-हस्तसंयुते.”
- शिव पुराण में वर्णित उमा-महेश्वर प्रसंग का अंतर्गत उमा(पार्वती) के अनेक बरिस ले कठिन तपस्या के बरनन मिलेला.
- यस्मात् कारणात् ( नारद-हिमालय संवादे प्रातिकूल्यत्वात् शिवस्य स्थाने विष्णुना सह विवाह)
तस्मात्(अनुकूलतां प्राप्त्यर्थम् पार्वती-शिवविवाहपरिणामरूपनिर्णयात् नित्यसम्बन्धत्वात् .)
व्रती का संदर्भ में-
यस्मात् – उभया सह महेश्वर: सानुकूलं भवेत् .
तस्मात् – स्त्रिय: सर्वप्रयत्नेन सदा व्रतं कुर्यु: .


text: इटारसी | रानी अवंति वीरता सम्मान समारोह शुक्रवार को शिवराजपुरी कॉलोनी के संस्था परिसर में शाम 6 बजे से होगा। इसमें 21 व्यक्तियों को सम्मानित किया जाएगा। संस्था अध्यक्ष डॉ. प्रताप सिंह वर्मा ने बताया महेश कुमार हनोतिया खंडवा, ओमप्रकाश राठी इटारसी, अभिजीत यादव इटारसी, शहीद विजय शंकर दुबे ब्यावरा, राकेश बौरासी पुलवामा, अमित अहिरवार बैतूल, दिनेश यादव बैतूल, अवंति लोधी भोपाल, प्रीति वर्मा इंदौर, जागृति जुनानिया, निधि तिवारी, अतुल तिवारी होशंगाबाद, बंटी मौर्य होशंगाबाद, जैद खान, ऋचा, प्रज्ञा शर्मा पथरौटा, राजकुमार बतरा, मुकेश रावत बुदनी, मुस्कान रावत बुदनी, आशीष खापरे बुदनी, गजेंद्र चौहान होशंगाबाद, प्रदीप कहार लातेहार सम्मानित होंगे।


text:
जिला बांदा। हेंया मेहरिया हिंसा रुके का नाम नहीं लेत आय। हर हफ्ता मेहरियन के कउनौ न कउनौ घटना सामने आ जात हैं।जैसे बबेरू के रहे वाली किरन के लाश वहिके घर मा लटकी मिली है अउर तिंदवारी के नरी गांव मा एक अज्ञात लड़की के लाश कुंआ मा मिली है।मेहरिया अपराध के बारे मा पूछे खातिर हम बात बात करे हन एस.पी.शालिनी से।एस.पी.शालिनी जुलाई से बांदा के कानून व्यवस्था देखत हैं। एस.पी.शानिली का कहब है कि अपराध खतम करे खातिर मेहरियन का जागरूक करे का पड़ी जबै मेहरिया जागरूक होइहैं तौ आत्मविश्वास से आपन लड़ाई लड़ सकत हैं तकनीकी व्यवस्था के कारन भी मेहरिया हिंसा बढ़ी हैं।जबै तक हम सहिब तबै तक हिंसा होइ। यहै कारन मेहरियन का चुप्पी तोड़ के खुद आवाज उठावे का चाही।
किरन का लड़का लवकुश बताइस कि घरेलू लड़ाई के कारन घटना भे है।
किरन का बाप मुन्ना बताइस कि हमार एक लाख दहेज वापस कइ दें यहै वहिके सजा होइ।
नरी गांव का प्रधान गौतम सिंह बताइस कि कुंआ मा जउन पहिचान भे है वहिके पहिचान नहीं भे आय।
बाईलाइन-मीरा देवी
02/11/2017 को प्रकाशित


text:
पिछला दिने मूडी कुछ लोग के मूड बिगाड़ दिहलसि. कहलसि का, से सभे अपना-अपना मूड से समुझल. मियाँ बूझले पियाज त मियाइन बूझली अदरख. जेकरा शास्त्र के अर्थ ना बुझाव उहो अर्थशास्त्री बनि के बहस करे लागल. मूडी से कुछ लोग के मूड बिगड़ल त ऊ लोग पुअर का स्टैण्डर्ड पर आपन तर्क जोड़े लागल. काहे कि स्टैण्डर्ड एण्ड पुअर का नजर में भारत के हालात पहिलहीं जस बनल बा. हिन्दुस्तान आ हिन्दुवन के विरोध करे वालन के चहबो इहे करी कि भारत के स्टैण्डर्ड पुअरे बनल रहो. साठ बरीस ले सरकार चला के आपन फितरत देखावे वाला लोग के मंजूर नइखे कि हिन्दुस्तान के हालात में बदलाव होखो. ऊ लोग घुमा-फिरा के एके बाति प अड़ल बा कि हिन्दुस्ताल के हालात बदतर भइल जात बा आ ओह लोग के नाराजगी एह पर बेसी बा कि एह काम में माहिर रहला का बावजूद देश के जनता उनुका के पूछत नइखे. जे लोग भगवान राम के काल्पनिक चरित्र बतावत रहुवे से अब मन्दिरे-मन्दिर घंटा बजवले चलत बा काहें कि लोग ओह लोग के घंटा बजा दिहले बावे.
बाकिर एक बाति त मानही के पड़ी कि पिछला दौर में ऊ लोग अइसन-अइसन विषबेल लगा गइल बा जवन अबहियो फरत -फुलात बाड़ी सँ. मीडिया आ न्यायपालिका के हिन्दु विरोधी रुख त रहबे कइल अब एनजीटी सम्हार लिहले बावे हिन्दुत्व संहार के जिम्मा. अब एनजीटी ई तय करी कि एक दिन में कतना हिन्दु माता वैष्णवी देवी के दर्शन कर सकीहें. ओकरा सीमा से एको आदमी बेसी भइल त ओह लोग के रोक लीहल जाई. जइसे कि दिल्ली मेट्रो के कर्मचारी राजीव चौक टीसन प पहरा देत रहेलें आ चढ़ेवालन के खींच के रोक लेलें. कई बेर अइसन हो जाला कि परिवार के कुछ लोग भीतर बा आ बाकी लोग के बहरे रोक लीहल गइल अगिला मेट्रो के इनतजार करे ला. एगो सवाल हमरो मन में उठत बा कि एह देश के कवनो संस्था में अतना बेंवत बा का कि ऊ तय कर सकसु कि एक जगहा कतना लोग नमाज पढ़ सकी. ओह लोग के पूरा छूट बा कि ऊ सड़क, रेल लाइन, मैदान जहें मन करे तहें आपन चादर बिछा सकेला नमाज अदा करे खातिर. मूर्ति भसान तब होखी जब सरकार चाही बाकिर तजिया पर कवनो रोक-टोक ना लगावल जा सके. कमलेश तिवारी के जेल में डाल दीहल जाई बाकिर हिन्दुवन का घर में घुस के नमाज पढ़े के धमकी देबे वाला बेखौफ घुमीहें. सेक्सी दुर्गा नाम से फिलिम बना लीहल जाई बाकिर कुँवार गाभिन भा छह बरीस के बेगम के कवनो चरचा ना कइल जा सके. हिन्दु देवी-देवता के मजाक उड़ावल अभिव्यक्ति के आजादी कहाई बाकिर कार्टून बनावे वाता के गरदन काट लीहल जाई. फेंकू कहला में कवनो दोष नइखे बाकिर पप्पू ना कह सकीं. काहें कि पप्पू घटिया शब्द ह. बा केहू पुछे वाला एह आयोग से कि पता ना कतना लोग अपना बेटा के पप्पू कहि के काहें बोलावेला. अगर ई हिकारत देखावे वाला शब्द रहीत त केहू अपना बबुआ के पप्पू कहीत का ? सब लोग अब से अपना बेटा के पप्पू का बदले युवराज कहल करो ना त आयोग ओह लोग का खिलाफ एक्शन ले सकेले.
एगो अउर बाति रेघरिआवे जोग हो गइल बा. बतगंड़ अब फैशन बनि गइल बा. डाइऩो एगो घर छोड़ के राखेले वाला कहाउत के झूठ करत आजु के मीडिया केहू प आपन टोना कर सकेले. कुछ लोग त अपना करम से अपना करम के बिगाड़त चलि जाला आ जब ले सम्हरे तब ले बहुते देर हो गइल रहेला. पुरनका जमाना में अदालत प कवनो टीका टिप्पणी करे से पहिले लाख बेर सोचात रहुवे. बाकिर अपना करम से अदालत अपन करम फोड़ लिहलसि. जानत त सभे रहल कि भठियरपन में अब अदालतो कमजोर नइखे रहि गइल बाकिर कहे में सकपकात रहुवे लोग. अब अदालत में होखत घूसखोरी खुलेआम टीवी प देखावल जात बा. कुछ दिन में हो सकेला कि सेंसरो बोर्ड के जरुरत ना रहे. मीडिया अब इहो जिम्मा सम्हारल शुरु क दिहले बिया. भंड़ुअन के आमदनी पहिलहूं फिलिम के प्रचार से होखत रहल अब सुपर सेंसर होखे के नया बाजार खुल गइल. बोर्ड नाराज होखे त होखल करे.
(अतवार 19 नवम्बर 2017 का दिने कोलकाता से छपे वाला अखबार समाज्ञा में अँजोर भइल.)
अदालत, आयोग आ बोर्डो ले बड़ हो गइल मीडिया के मूड – बतंगड़ 62
पिछला दिने मूडी कुछ लोग के मूड बिगाड़ दिहलसि. कहलसि का, से सभे अपना-अपना मूड से समुझल. मियाँ बूझले पियाज त मियाइन बूझली अदरख. जेकरा शास्त्र के अर्थ ना बुझाव उहो अर्थशास्त्री बनि के बहस करे लागल. मूडी से कुछ लोग के मूड बिगड़ल त ऊ लोग पुअर का स्टैण्डर्ड पर आपन तर्क जोड़े लागल. काहे कि स्टैण्डर्ड एण्ड पुअर का नजर में भारत के हालात पहिलहीं जस बनल बा. हिन्दुस्तान आ हिन्दुवन के विरोध करे वालन के चहबो इहे करी कि भारत के स्टैण्डर्ड पुअरे बनल रहो. साठ बरीस ले सरकार चला के आपन फितरत देखावे वाला लोग के मंजूर नइखे कि हिन्दुस्तान के हालात में बदलाव होखो. ऊ लोग घुमा-फिरा के एके बाति प अड़ल बा कि हिन्दुस्ताल के हालात बदतर भइल जात बा आ ओह लोग के नाराजगी एह पर बेसी बा कि एह काम में माहिर रहला का बावजूद देश के जनता उनुका के पूछत नइखे. जे लोग भगवान राम के काल्पनिक चरित्र बतावत रहुवे से अब मन्दिरे-मन्दिर घंटा बजवले चलत बा काहें कि लोग ओह लोग के घंटा बजा दिहले बावे.


text: शुजालपुर | सचिव मध्यप्रदेश फुटबॉल एसोसिशन द्वारा शाजापुर जिला फुटबॉल संघ मध्यप्रदेश फुटबॉल संघ की संबद्धता दी गई। जिला फुटबॉल संघ शाजापुर के सचिव चेतन परमार ने बताया संबद्धता मिलने के बाद नगर एवं जिले के सब जूनियर, जूनियर एवं सीनियर वर्ग के खिलाड़ी भारतीय फुटबॉल संघ एवं मध्यप्रदेश फुटबॉल संघ द्वारा आयोजित सभी जिला, संभाग, राज्य एवं राष्ट्रीय स्पर्धाओं में चयन के आधार पर भाग लेने के पात्र रहेंगे। जिला फुटबॉल संघ अंतर्गत वर्तमान में शुजालपुर फुटबॉल क्लब, टीपीएस शुजालपुर, फ्लोटक बॉयज शुजालपुर, महेंद्रा बॉयस शुजालपुर, रॉयल हीरोज शुजालपुर, श्रीजी स्टोन शुजालपुर एवं आजाद फुटबॉल क्लब पोलायकलां पंजीकृत है। शुजालपुर फुटबाॅल क्लब के कोच राजेंद्र नायडू, जिला फुटबॉल संघ के सचिव परमार, टीपीएसए शुजालपुर अध्यक्ष संदीप सणस, सचिव मनीष रामड़िया ने हर्ष जताया।


text:
छोटा परदा टीवी के चर्चित रियलिटी शो ’बिग बॉस10’ की कंटेस्टेंट रही भोजपुरी एक्ट्रेस मोनालिसा और उनके सैयां सुपर स्टार भोजपुरी फिल्मो के सबसे स्टाइलिश एक्टर विक्रांत सिंह राजपूत इन दिनों रियलिटी शो ’नच बलिए-8’ में अपना जलवा दिखा रहे हैं। बिग बॉस10 का सीजन अब खत्म हो चुका है और इस बार के सीजन में सेलिब्रिटी के रूप में मोनालिसा पूरे सीजन चर्चा में रही, बिग बॉस के दौरान ही मोनालिसा और एक्टर विक्रांत…Read More
bhojpuri
’निशा पाण्डेय’ की नई पारी गायिका से बनी नायिका
भोजपुरी लोक संगीत विधा को आत्मसात किये हुए सुमधुर गायन शैली से हर किसी को मन्त्र मुग्ध कर देने वाली लोकप्रिय गायिका निशा पाण्डेय अब रुपहले परदे पर शीघ्र ही नजर आने वाली हैं। जी हाँ, ये उनके चाहने वालों के लिए बहुत बड़ी खुश खबरी है। उनके अभिनय व नृत्य कला का जलवा जल्द सिनेमा में देखने को मिलेगा। अब उनके फैन्स उन्हें रुपहले परदे पर भी नाचते गाते व अभिनय करते हुए देख…Read More
“तिरिया चरित्रम्, पुरुषस्य भाग्यम्, दैवो न जानसि”
Dhananjay Tiwari@bhojpuripanchayat.in “तिरिया चरित्रम्, पुरुषस्य भाग्यम्, दैवो न जानसि” पंडिताई एगो विशिष्ट ज्ञान ह या ना पर इ एगो मनोविज्ञान जरूर ह, इ सोच पंडित भोला नाथ हमेशा मानेले। काहे से कि उ कवनो गुरुकुल में त पंडिताई के शिक्षा ना लेहले पर पुरखा लोग से मिलल थोड़ा बहुत ज्ञान अउरी एहि मनोविज्ञान के बल पर उ अपना पंडिताई के डंका बजवले बाड़े। बड़ से बड़ मनई उनका लगे आपन भागी बचवावे आवेला अउरी बुरा…Read More
वसंत अइले नियरा
केशव मोहन पाण्डेय@bhojpuripanchayat.in हरसेला हहरत हियरा हो रामा, वसंत अइले नियरा।। मन में मदन, तन ले ला अंगड़ाई, अलसी के फूल देखि आलस पराई, पीपर-पात लागल तेज सरसे, अमवा मोजरीया से मकरंद बरसे, पिहू-पिहू गावेला पपीहरा हो रामा, वसंत अइले नियरा।। मटरा के छिमिया के बढ़ल रखवारी, गेहूँआ के पाँव भइल बलीया से भारी, नखरा नजर आवे नजरी के कोर में, मन करे हमहूँ बन्हाई प्रेम-डोर में, जोहेला जोगिनीया जियरा हो रामा, वसंत अइले नियरा।।…Read More
भोजपुरी को संविधान की आठवीं अनुसूची की ओर : मनोज तिवारी
नई दिल्ली: इंडिया इंटरनेशनल सेंटर में भोजपुरी को संविधान की आठवीं अनुसूची में शामिल करने के साथ ही भोजपुरी साहित्य और आंदोलन के मुद्दे पर खूब जोरदार चर्चा हुई । सांसद और दिल्ली भाजपा के अध्यक्ष मनोज तिवारी ने कहा कि सरकार ने भोजपुरी को संवैधानिक मान्यता देने का मन पूरी तरह से बना लिया है और संसद के अगले सत्र में भोजपुरी की संवैधानिक मान्यता संबंधी बिल के संसद में पेश होने की पूरी…Read More


text:
पिछला दिने ९ अप्रैल के बिहार में आपन पहिलका फिल्म किसना कइलस कमाल के निर्माता लक्ष्मण आर पाण्डेय कहलन कि विकास का ओर अग्रसर भोजपुरी सिनेमा अपना अश्लीलता का चलते ओह जगहा पर नइखे चहुँप पावत जहवाँ के ऊ असल हकदार बा. एही चलते ऊ अपना फिल्म के साफ सुथरा आ परिवार का संगे देखे लायक बनवले बाड़न. फिल्म के निर्देशक चुनमुन पंडित कहलें कि फिल्म में भोजपुरिया माटी के सुगन्ध रचल बसल बा. फिल्म के मुख्य कलाकारन में विनय आनन्द, गुंजन पंत, प्रिया शर्मा, राकेश पान्डेय, विष्णु ओझा, पंकज मेंहता, आ अनुराग भारद्वाज बाड़े. संगीत अशोक घायल के ह.
(स्रोत : संजय भूषण पटियाला)


text:
औरंगजेब
मुही-उद-दीन मुहम्मद (3 नवंबर 1618 – 3 मार्च 1707) जिनके औरंगजेब के नाँव से भा जनता के दिहल नाँव आलमगीर (बिस्व बिजेता) के रूप में जानल जाला छठवाँ आ अंतिम परभावशाली मुगल बादशाह रहलें। इनकर शासन 1658 से 1707 में इनका मउअत ले कुल 49 बरिस चलल।
औरंगज़ेब के बिस्तारबादी राजा के रूप में जानल जाला आ इनके समय में मुग़ल साम्राज्य अपना सभसे अधिकतम बिस्तार वाल रहल जब लगभग पूरा भारतीय उपमहादीप पर इनके शासन रहे। इनके जिनगी में दक्खिन ओर लगभग 40 लाख वर्ग किलोमीटर क्षेत्र पर राज्य के बिस्तार भइल आ एक समय में कुल 158 मिलियन (15 करोड़ अस्सी लाख) लोगन पर इनके शासन रहल। ओह समय मुग़ल राज (तत्कालीन भारत) चीन के पाछे छोड़ दिहले रहे आ दुनिया के सभसे बड़ अर्थबेवस्था बन गइल रहल; दुनिया के कुल जीडीपी के चउथाई हिस्सा भारत के रहल।


text:
बाइबल के वचन
भजन संहिता 23
1.यहोवा हमर चरवाहा हौवें हमके कौनो कमी ना होई
2.उहमके हरी हरी चराई में लेके जाने, उ हमके जल के झरना के लगे ले जाने
3.उ हमरे जी में जी लेके आवे ने,धर्म के रास्ता पर हमके अपने नाम के निमित अगुआई करे ले
4.चाहे हम घोर अंधकार से भरल तराई से होकर जाई तबो हनी से न डरब काहेकी तू हमरे साथै रहेला तहरे सोते अउरी लाठी से हमके शांति मिलेला
5.तू हमारे सतावे वाला के साम्हने हमरा खातिर मेज बिछ्चावेला, हमारे माथे पर तेल लगावेला,हमार कटोरा उमड़ रहल बा
6.निश्च्चए भलाई अउरी करुना जीवन भर हमरे साथ बनल रही,अउरी हम यहोवा के धाम में सर्वदा वास करब l
भजन संहिता 121
1.हम आपन आख के पहाढ के तरफ उठायेब,हमके सहायता कहा से मिली
2.हमके सहायता यहोवा के ओर से मिली,जे आकाश अउरी धरती के बनवले बाने
3.उ हमरे पैर के कबो टेल ना दिहे,हमार रछक कबो न उघिहे
4.सुना, इजराएल के रछक,न उघिहन न कबो सुतिहन
5.यहोवा तोहर रछक हउवे,यहोवा तोहर दाहिने ओर आड़ हउवे
6.न दिन में धुप अउरी न रति के चांदनी से तःके कुछु हनी होई
यहोवा सारी विपति से तोहर रछा करिहे,उ तहरे प्राण के रछा करिहे
7.यहोवा तहरे आवे से लेकर जाये तक,तोहर रछा अब से लेकर सदा तक करिहे


text:
पॉक्सो मामिलन ला सुप्रीम कोर्ट जारी कइलसि दिशा-निर्देश
नयी दिल्ली, 01 मई (वार्ता) बाल यौन अपराध संरक्षण (पॉक्सो) कानून के तहत दायर मुकदमन के सुनवाई के निगरानी करे ला सगरी हाई कोर्टन के तीन-सदस्यीय समिति गठित करे के निर्देश दिहलसि आजु सुप्रीम कोर्ट.
सुप्रीम कोर्ट सगरी राज्यन के पुलिस महानिदेशकनो के पॉक्सो मामिल के जांच करे ला विशेष कार्य बल (एसटीएफ) गठित करहुं के निर्देश जारी कइलसि.
मुख्य न्यायाधीश दीपक मिश्रा, न्यायमूर्ति ए एम खानविलकर अउर न्यायमूर्ति डी वाई चंद्रचूड़ के पीठ आजु अलख आलोक श्रीवास्तव के याचिका पर सुनवाई का दौरान ई दिशानिर्देश जारी कइलसि. पीठ के कहना बा कि – होई कोर्ट सुनिश्चित करीहें स कि पॉक्सो कानून के तहत पंजीकृत मामिलन के सुनवाई विशेष अदालत करे आ मामिला के निपटारा संबंधित कानून के प्रावधानन का हिसाब से होखे. हाई कोरेट इहो कोशिश करीहें कि पॉक्सो कानून के भावना का हिसाब से बच्चन के अनुकूल अदालत गठित होख सँ. पीठ इहो कहलसि कि अइसनका मामिलन के सुनवाई करत विशेष अदालत बेवजह सुनवाई स्थगित ना करीहें आ साल 2012 के पॉक्सो कानून का तहत मामिलन के निपटारा जल्दी से करीहें.
एहसे पहिले केंद्र सरकार का तरफ से पेश अतिरिक्त सॉलिसिटर जनरल (एएसजी) पिंकी आनंद पीठ के जनवली कि 12 बरीस से कम उमिर के बचवन साथे बलात्कार करे वालन ला फांसी के सजा के प्रावधान करे वाला अध्यादेश ले आवल गइल बा.
मुख्य न्यायाधीश पिंकी आनंद से पूछलन कि – का एह अध्यादेश में मुकदमा के निपटारो करे ला कवनो समय सीमा बान्हल गइल बा?” एह पर एएसजी कहली कि अध्यादेश में सजे का बारे में संशोधन भइल बा. सुनवाई पूरा करे का संबंध में दंड विधान संहिता (सीआरपीसी) में पहिलहीं से प्रावधान कइल गइल बा. अपील खातिर ई समय छह महीना आ जाँच पूरा करे ला दू महीना के समय बान्हल गइल बा.


text:
संघ के कार्यक्रम में अपना संबोधन के अंत वंदे मातरम से कइलें प्रणव मुखर्जी
नागपुर, 7 जून (वार्ता) राष्ट्रपति रहल प्रणव मुखर्जी संघ के प्रशिक्षण शिविर के समापन के मौका पर अपना संबोधन में सहिष्णुता, एकता आ विविधता के भारत के सबले बड़ पहचान बतावत कहलें कि हमनी के अइसन राष्ट्र बनावे के बा जहाँ केहू के डर ना लागे आ सभे एकजुट हो के अपना मातृभूमि भारत के तरक्की खातिर काम करे.
प्रणव दा कहनी कि संविधान सभे के समान अधिकार दिहले बा आ हमनी के प्राचीन अउर गौरवशाली संस्कृतिओ हमनी के एके सूत में बन्हल रहे के शिक्षा दिहले बावे. महात्मा गांधी अहिंसा के सबले बडा हथियार बनवले रहलें आ कहले रहलें कि राष्ट्रवाद के आक्रामक ना होखे के चाहीं. पंडित नेहरूओ सबका के मिलके रहे आ आगे बढे के बात कहले रहलें.
राष्ट्रपति रहल प्रणव दा कहलें कि भारत के राष्ट्रवाद में वैश्विकता के भावना हमेशा से रहल बा. हमनी का दुनिया के वसुधैव कुटुम्बकम के मंत्र दिहले बानी. हमनी के राष्ट्रवाद में पूरा दुनिया के सुख के कामना कइल गइल बा. भारत हमेशा एगो खुलल सोच वाला समाज रहल बा आ एकर प्रमाण हमनी के धर्मग्रंथ आ संस्कृति में मिलेला. एही चलते 5000 साल से केहू हमनी के एकता के तूड़ नइखे पवले.
अपना संबोघन में भारतीयता, मातृभूमि, आ राष्ट्रभक्ति के कई बेर जिक्र कइला का बाद अपना संबोधन के अंत प्रणव दा वंदे मातरम कह के कइलन.


text:
– डॅा० जयकान्त सिंह ‘जय’
कवनो व्यक्ति,समाज,देश भा राष्ट्र के बनावे-जनावे के जबरदस्त जरिआ होले ओकर आपन भाषा. ओकर आपन मातृभाषा आ राज/राष्ट्रभाषा. दुनिया के आन देश ओकरा संस्कृति, शिक्षा, दर्शन, ज्ञान-विज्ञान वगैरह के ओकरे भाषा के जरिए जान-समझ के मान-सम्मान देला. आज जहाँ आउर देश अपना भाषा के माध्यम से अपना संस्कृति, शिक्षा, शोध, दर्शन आ ज्ञान-विज्ञान सम्बन्धी उपलब्धियन के बता-जता के मान-सम्मान पा रहल बा, ताल ठोक-ठोक के अपना भाषाई स्वाभिमान के अस्मिताबोधक डंका पीट रहल बा, उहँवे आपन प्रभुता-सम्पन्न देश (राष्ट्र) भारत देश में भा बिदेश में अपना गुलामी काल के थोपल आंग्लभाषा (अँगरेजी) में आधुनिक शिक्षा, संस्कृति आ ज्ञान-विज्ञान वगैरह अर्जित क के दुनिया से मान-सम्मान के आशा राखऽता. नाम-रूप के बाद कर दीं त भाषा के आधार पर दुनिया के देश ना बता सके कि सामने वाला आदमी आजाद देश के नागरिक बा आकि यूरोपीय गुलाम देश के.
भारत के कवनो आधुनिक शिक्षाविद्, अर्थशास्त्री, दार्शनिक, राजनायिक, राजनेता भा केहू तथाकथित बुद्धिजीवी देश भा विदेश के कवनो छोट बड़ मंच से अँगरेजी में आपन बात राखेलें त बुझाला कि आजुओ भारत भाषा के स्तर पर गुलामे बा. देश आउर भाषा के आजादी में से कवनो एक के चुने के हालत में भाषा के आजादी चुने के बात कहत शहीदे- आजम सरदार भगत सिंह के कहनाम रहे कि जदि भाषा आजाद हो गइल त देश बहुत दिन तक गुलाम ना रह सके आ जदि आपन भाषा गुलाम भा पिछड़ल रह गइल त बहुत दिन तक देश के आजादो नइखे राखल जा सकत. संस्कृत के एगो श्लोक बा – “मातृभाषां परित्यज्य येऽन्यभाषामुपासते. तत्र यान्ति हि ते यत्र सूर्यो न भासते. ” मतलब, जे अपना मातृभाषा के त्याग के आन का भाषा के अपनावेलें अथवा ओकर उपासना करेलें, ऊ घोर-अछोर अंधकार के गतलागुत (गर्त) में पहुँच जालें. ऊ ओहिजा पहुँच जालें, जहँवा सूरज के प्रकाशो ना होखे.
पश्चिम आ भारत के भाषा-संस्कृति का फरक के खूब नजदीक से जाने महसूस करे वाला स्वामी विवेकानन्द, महर्षि अरविंद, रवीन्द्र नाथ ठाकुर, महात्मा गाँधी, नेताजी सुभाष चन्द्र बोस वगैरह सभे एह मरम के जानत रहे तबे त ऊ लोग बार-बार अपना भाषा-संस्कृति के अपनावे पर जोर देवे. हर वैचारिक मतभेद के बावजूद नेताजी गाँधी से भाषा के स्तर पर एकमत रहलें. बाकिर, दुर्भाग्य अइसन पिठिअवलस आ अस पटकनी दिहलस कि देश के संविधान बनत घरी एह में से केहू मौजूद ना रहे आ देश ओकरे हवाले हो गइल, जेकर कपड़ा पेरिस में धोआत रहे आ जे दिनभर अँगरेजिए मे ओकात रहे आ सुतलो में अँगरेजिए में बिसनात रहे. मतलब, ऊ देह से त भारतीय रहे, बाकिर दिल-दिमाग से खांटी अँगरेज रहे.
एक बेर बात बात में पंडित जवाहर लाल नेहरू लार्ड माउंटवेटेन से कहले रहस कि भारत के हम अंतिम अँगरेज शासक सिद्ध होखब. उनकरे खुटचाली रहे कि संविधान के धारा- 343(1) में त जनता के खुश करेला हिन्दी के ओकर अधिकार देहल गइल, बाकिर, गवें से हिन्दी के प्रभावहीन क के अँगरेजिअत लादे खातिर ओही संविधान में धारा -343(2) आ 343 (3) के बेवस्था करके वरदान के अभिशाप में बदल देहल गइल आ देश के विविध मातृभाषा, प्रांतीय भाषा के विकास का संगे-संगे सब का सम्यक् समन्वय से सिरजल देश के सम्पर्क भाषा हिन्दी के राजकाज के भाषा अउर राष्ट्रभाषा बनावे वाला गाँधी के सपना सपने रह गइल. देश तब से ओही गुलामपन के ढोवत अपना भाषिक स्वाभिमान के ताखा पर राख के अँगरेजिए मे अलबला रहल बा आ अमेरिका-यूरोप भारत का एह भाषिक-सांस्कृतिक-बौद्धिक-आर्थिक गुलामी के देखके मनेमन मुस्का रहल रहल. कबो-कबो त ऊ देश भारतीय लोग का अँगरेजी ज्ञान के सराह के फुलावतो रहेला. एकरे खातिर भोजपुरी में एगो कहाउत चलेला -“बुरबक सरहले आ कोदो बिदहले.”
भारत बहुभाषी देश ह. हर क्षेत्र आ प्रांत के आपन मातृभाषा होले. जवन अपना भाषा-भाषी का संस्कार-विचार आ ज्ञान-विज्ञान सबके पोषण करेले. अपना मातृभाषा के सीखे-बोले खातिर केहू का व्याकरण पढ़े के जरूरत ना पड़े. ऊ अपना अबोधावस्था से लेके सबोध होखे तक अपना माई-बाप, परिवार-पटिदार आ पड़ोस-परिवेश के बीच पलात-पोसात अर्जित करत जाला. ओकरा जरिए ऊ परम्परागत ज्ञान आ सांस्कृतिक सम्पदा के संगिरहा करत जाला फेर ओकर मातृभाषा ओकरा वेदना-संवेदना के जनावे-जतावे के स्वाभाविक माध्यम बन जाते.
आजादी के समय एह देश में सरकारी आंकड़ा के मुताबिक छोट-बड़ 1652 गो भाषा आ बोली बोलल जात रहे. तबके प्रभावी नेता लोग अपना-अपना प्रभाव के सदुपयोग-दुरुपयोग करत सुविधा के हिसाब से बिना कवनो मानदंड तय कइले ओकरा में से चउदह मातृभाषा/भाषा के भारतीय संविधान का आठवी अनुसूची में ई कहके डाल दिहले जे एकनी के विकासात्मक सहयोग से देश के सम्पर्क भाषा भा राजभाषा हिन्दी समृद्ध होई. अबहीं तक तीन-तीन संविधान-संशोधन के जरिए आउर आठ गो क्षेत्रीय भा प्रांतीय भाषा के एह अनुसूची में डाल के ओकनी का विकास खातिर अनेक तरह के सरकारी सहयोग दिहल जा रहल बा. सरकार के तर्क पुरनके बा कि एह भाषा सबका विकास से हिन्दी आउर समृद्ध होत जाई. ई सोच गाँधी जी के रहे कि देश के तमाम बोली-भाषा के शब्द, कहाउत, मुहावरा वगैरह के सम्यक् समन्वय आ संयोजन से देश के सम्पर्क भा राष्ट्रभाषा हिन्दी समृद्ध होत जाई. बाकिर, गाँधीजी के मृत्यु के बाद उनका विचार के दरकिनार करत 14 सितम्बर, 1949 के देश के संविधान सभा पूर्वी दिल्ली आ पश्चिमी उत्तर प्रदेश के बोली मतलब खड़ी बोली के हिन्दी बतावत भारत के राजभाषा घोषित कर दिहलस. तब से हिन्दी देश के सम्पर्क भाषा के रूप विकसित ना हो सकल आ फेर सीमित क्षेत्र के बोली खड़ी बोली के राजभाषा भा राष्ट्रभाषा घोषित भइला के देश के दक्षिण आ पूर्वी भाग में हिन्दी का एह स्वरूप के लेके विरोध शुरू हो गइल. कुछ-कुछ विरोध त उत्तर आ मध्यो भारत में तब शुरू हो गइल जब उत्तर आ मध्य भारत का तमाम मातृभाषा सबके स्वाभाविक अधिकार के छीन के हिन्दी के उत्तर भारत के मातृभाषा आ सउँसे उत्तर भारत के हिन्दी पट्टी घोषित कर दिहल गइल.
मातृभाषा आ भाषा के मामला बहुत संवेदनशील होला. पंथ आ मजहबो ले अधिका संवेदनशील होला मातृभाषा के मुद्दा. एक इस्लाम मजहब के माने वाली जनता अपना मातृभाषा के मुद्दा पर अपने देश के दू टुकड़ा कर दिहलस. एगो के नाम ह पाकिस्तान आ दूसरा के, जवन अपना मातृभाषा बंगला खातिर ओह पाकिस्तान से अस्तित्व में आइल, बंगला देश. देश के केन्द्रीय आ प्रांतीय सरकार के सम्यक् भाषा-नीति बना के हर छोट बड़ मातृभाषा के विकास खातिर ईमानदार पहल करेके चाहीं. काहे कि अपना बहुभाषिकता के बावजूद भारत सांस्कृतिक-धार्मिक रूप से काल्हूँ एक रहे, आजो बा आ आगहूँ रही. हर छोट-बड़ भारतीय मातृभाषा आ बिकसित भाषा में एके सांस्कृतिक-धार्मिक आ आध्यात्मिक तथ्य अउर कथ्य के अलग-अलग ढंग से बरनन कइल गइल बा आ आगहूँ कइल जात रही. एह तरह से बहुभाषिकता एह देश के कमजोरी ना, बल्कि एकर मजबूती आ खूबी होत रहल बिआ.
अपना -अपना मातृभाषा आ बोली के विकास खातिर विकसितो देश भाषा-नीति बनाके काम करत रहेला. जइसे अमेरिका स्पेनिश, फ्रेंच , जर्मन, टैगोलोक, कैटोनीज वगैरह भाषा आ बोली के माध्यम से विद्यालय-विश्वविद्यालय स्तर के पढ़ाई होले आ ओह सबके विकास खातिर सरकार के ओर से समुचित बेवस्था कइल जाले. अँगरेजी शिक्षा आ शासन के भाषा बिआ. ई बेवस्था भारतो में संभव बा. देश के तमाम बोली आ भाषा के समन्वय से अर्जित भाषा हिन्दी भारत के राष्ट्र- भाषा के रूप में सम्मान पावे आ सउँसे देश के एकमात्र प्रथम राज- भाषा बने अभिव्यक्ति क्षमता से सम्पन्न विश्वविद्यालय स्तर तक अध्ययन -अनुसंधान जुगुत हर प्रांतीय भाषा हिन्दी के अलावे ओह प्रांत के सह राजभाषा भा दूसरकी राजभाषा बने.
अँगरेजी के भारत के सह राजभाषा (बेवहारिक रूप में प्रमुख राजभाषा) के आसन से जतना जल्दी उतार दिआई, ओतने जल्दी भारत विश्वशक्ति बन पाई. हमरा कहे के अभिप्राय ई नइखे कि अँगरेजी के विद्यालय-विश्वविद्यालय में पढ़ावल ना जाव. भाषा-साहित्य आ विदेशी ज्ञान-विज्ञान अउर अनुसंधान के सम्यक् ज्ञान के साथ-साथ विदेश- सेवा खातिर ओकर पढ़ाई जरुर होखे बाकिर, देश के शासन-प्रशासन, न्यायालय विधि-बेवस्था वगैरह खातिर हिन्दी आ देशी प्रांतीय बोली-भाषा के बेवहार होखे. एही उद्देश्य ला गाँधी जी तबे कहले रहस कि “दुनिया से कह द लोग कि गाँधी अँगरेजी भुला गइल.”
एही सम्यक् विचारन, बेवहारन आ चिंतन के कारन गाँधी जी महान आ अनुकरणीय-वंदनीय बन गइलन आ उनकर तथाकथित अनुयायी रहनुमा अउर राजनेता लोग क्षेत्रीय/ प्रांतीय आ दलीय नेता बनके जनता का घृणा के पात्र बन जाता लोग. कुर्सी से उतरते जनता घासो नइखे डालत. भारत सरकार गाँधी के भाषा नीति, शिक्षा-नीति, हिन्द स्वराज वगैरह के भारतोपयोगी राज्य- बेवस्था आ आधुनिक राजकाज आ विधि-बेवस्था के बीच संतुलन बनाके ईमानदारीपूर्वक काम करे लागी, ओही छन से भारत के छवि विश्वपटल पर अपने आप निखरे लोगी. गाँव में अनुभवी लोग कहेला – एके साधे सब सधे, सब साधे सब जाए. जदि गाँधी के मातृभाषा महिमा, ग्राम स्वराज, हिन्द स्वराज के साध लिआए त भारत के इंडिया कबो पछाड़ ना पाई. बल्कि दूनो एक दोसरा के परस्पर सहयोग करत आगे बढ़ पाई. बाकिर, बिना मातृभाषा आ देशी भाषा सब के समुचित सम्मान-अधिकार देले ई सब गूलर के फूल जइसन बा.
केहू आर्थिक रूप से केतनो सम्पन्न-समृद्ध हो जाव. जदि ओकर मातृभाषा आ राष्ट्रभाषा विपन्न बिआ त दुनिया ओकरा के कबो हिरदय से सम्मान ना दी. भारत के नामचीन इतिहास के विद्वान डॅा० रघुवीर के विदेशी प्रवास के अनभव जान लीं. रउरो मातृभाषा आ देश के अपना राष्ट्रभाषा का महत्व के बोध हो जाई .
डॅा० रघुवीर हर बेर अइसन फ्रांस पहुँच के अपना आत्मीय राजवंश के परिवार में ठहरल रहस. ओह परिवार के एगो छोट बच्ची उनका से घुलमिल गइल रहे. अंकल अंकल कहे आ उनकर खूब सेवा करे. ऊ बच्ची उनका सेवा- टहल में लागल रहे, ओही बीच उनका भारत से भेजल एगो चिट्ठी मिलल. बाल सोभाव बस ओह बच्ची के मन भइल कि देखीं त भारत अतहक देश के भाषा आ लिपि कवना तरह के होते. डॅा० रघुवीर टाले के चहलें. बाकिर ओह बच्ची का हठ के सामने उनका झुके के पड़ल.
ओह चिट्ठी के बाँचते ओह बच्ची के मु्ँह लटक गइल. ओकरा मुँह से हठात निकलल – अरे ई त इंग्लिश में लिखल बा. रउरा देश के कवनो आपन भाषा/मातृभाषा नइखे का ? डॅा० साहेब के कुछ कहते ना बनत रहे. ऊ लइकी उदास हो के भीतर चल गइल. अपना मतारी के ई बात बतवलस. दूपहर में सभे एके संगे भोजन कइल. बाकिर, डॅा० रघुवीर का पहिले जइसन उत्साह आ चहल पहल ना बुझाइल. भोजन के बाद ओह परिवार के के मलकिनी डॅा० रघुवीर से बहुते उदास मन से कहली – डॅा० साहेब! अगिला बेर से रउआ कहीं आउर जगह ठहरे के बेवस्था कर लीं. जेकर कवनो आपन भाषा भा मातृभाषा ना होला, ओकरा के हम फ्रेंच, असभ्य, बर्बर आ तुच्छ कहिले. अइसन लोग से हमनी कवनो तरह के सम्बन्ध ना राखीं.
डॅा० रघुवीर अवाक् होके सब सुने खातिर मजबूर रहस. परिवार के मलकिनी आगे बतवलस कि हमार मतारी लॅारेन प्रदेश का ड्यूक के बेटी रहली. जर्मन के सम्राट उहँवा जबरन फ्रेंच भाषा के माध्यम से शिक्षण बंद कराके सभका ऊपर जर्मन भाषा थोप देले रहस. तब हमार माई एगारह साल के रहे आ उहाँ के नामी कान्वेन्ट इस्कूल में पढ़त रहे. एक बेर जर्मन के महरानी ओह इस्कूल के निरीक्षण करे अइली. ऊ कवनो एक विद्यार्थी से जर्मन के राष्ट्रगान सुनावे के कहली. हमरा माई के छोड़के केहू का जर्मन के राष्ट्रगान इयाद ना रहे. हमार मतारी खूब सुन्दर ढंग से शुद्ध शुद्ध जर्मन राष्ट्रगान सुना दिहलस. महारानी हमरा मतारी पर खूब खुश होके ईनाम माँगे के जिद्द करे लगली. अंत में हमार मतारी उनका से पूछलस कि जवन हम माँगेब, ऊ रउआ देहब ? एतना सुनते महारानी खीसे काँपत कहली – “रे लइकी! तोरा पता नइखे कि हम एह देश के महारानी हईं. हमार कहल झूठ ना होखे, तूँ माँग के त देख. एतना सुनते हमार मतारी कहलस -” हे महारानी जी, जदि रउआ सचमुच अपना बचन के पक्का बानी त हमार एगो प्रार्थना बा कि अब आगे से हमरा एह प्रदेश के सब काम-काज, शिक्षा -दीक्षा खाली फ्रेंच में होखो, जर्मन में ना.”
एतना सुनके महारानी अचम्भा में पड़ गइली. खीसे काँपे लगली. उनकर आँख लाल हो गइल. बाकिर ऊ करस त का करस, बचन हार चुकल रहस. उनका कहे के पड़ल – ऐ लइकी! नेपोलियन के सेनो जर्मनी पर कबो इतना कठोर प्रहार ना कइले रहे, जतना तें शक्तिशाली जर्मनी साम्राज्य पर कर देले बाड़े. जर्मनी के महारानी तोरा अइसन छोट बच्ची से बचन देके हार गइल. ई हम जिनगीभर ना भुला सकीं. जर्मनी जवन अपना बाहुबल से जीतले रहे, ओकरा के तूँ अपना बिबेक आ बानी से फेरु जीत लिहले. अब हम भलीभाँति जान गइनी कि लॅारेन प्रदेश अब अधिका दिन जर्मनी के अधीन ना रह सके. एतना कहके महारानी तेजी से उल्टे पाँव लौट गइली. डॅा० रघुवीर, एह घटना से रउआ आभास हो गइल होई कि हम कइसन मतारी के बेटी हईं. हम फ्रेंच भाषा-भाषी संसार में सबसे अधिक मान-सम्मान आ गौरव अपना मातृभाषा के दिहिले, काहेकि हमनी खातिर राष्ट्र प्रेम आ मातृभाषा प्रेम में कवनो अंतर नइखे. हमार आपन भाषा मिल गइल, त आगे चलके हमनी के जर्मनी से आजादियो मिल गइल. डॅा० रघुवीर! रउआ अब जरूर समुझ गइल होखब जे हम का कहे के चाहत बानी. डॅा० रघुवीर लमहर सांस लेत मुट्ठी भींच लेलन. जइसे कुछ मन ही मन संकल्प कइले होखस.
एकरा के कहल जाला भाषिक गौरवबोध आ मातृभाषिक अस्मिताबोध.


text:
आपन लिखल कुछ हाइकु ईहाँ दे रहल बानी।
कह ल ठंढ़ा
चांद गरम होखे
जा रहल बा ।
कवि के झोरा
कविता से भरल
सुनेवाला बा ?
कवनो पशु
केहू के बेटा होला
आदमिए ना ?
रोगी मरता
सुतल बा चैन से,
डॉक्टर लोग ।
अब कहाँ बा ?
गाँव में मजदूर
खोजलो पर ।
सुतल रह
चैन से साँप पर
विष्णु बन के ।
आ अन्त में एगो आउर हाइकु जवना के बारे में हमार सोंच बा कि ई बहुत बन्हिआ आ हमार सबसे ताकतवर भोजपुरी हाइकु हS-
कवनो बेटा
जिउतिया ना करे
माई खातिर ।
अइसे ई कहल ठीक त नइखे कि हमार आपने लिखल एतना महत्व के बाS, बाकिर समाज में पुरुषवर्ग के तानाशाही आ दबदबा के आ स्त्रीवर्ग के धर्म से लेके सब छेत्र में, बान्हल बन्धन के एगो नीमन झलक जरूर ए हाइकु से मिली।
जिउतिया माने जीवितपुत्रिका व्रत, जवना के मातारी लोग एसे करेला कि पुत्र (एमें सम्भवत: पुत्री के जिक्र नइखे) दीर्घायु होखे। भोजपुरी क्षेत्र में जिउतिया के एगो खास महत्व बा।


text:
भोजपुरी उपन्यास फुलसुंघी के बारे में
फुलसुंघी का बारे में कुछ विशेष कहे के नइखे। कहे के एतने भर बा कि एह उपन्यास के कथावस्तु कवनो इतिहास ना ह, एकर कवनो घटना हु-ब-हु सही घटना ना ह, एकर कवनो पात्र यथाचितरित वास्तविक पात्र ना ह। एह में सन्देह ना कि ढेला, महेन्दर मिसिर, हलिवंत सहाय आ रिवेल साहेब साँचो के हो चुकल बाड़े। बाकिर एह चरित्रन के कवनो प्रमाणिक ब्योरा सामने नइखे रहल, आ एह लोगन के किस्सा किंवदन्तियन से भरल बा। अइसन कुछ किंवदन्तियन से सह पाके, एह उपन्यास के कथावस्तु कल्पना से खड़ा कइल गइल बा। बाकिर, एह उपन्यास में, एगो काल-विशेष के, क्षेत्र-विशेष के आ समाज-विशेष के जवन तस्वीर उरेहल गइल बा, ऊ जरूर सही बा।


text:
अभिनेत्री मोहिनी घोष सुदीप पाण्डेय के प्यार में पड़ गइली. बाकिर रियल में ना रील मे.
कृष्णा आनंद फिल्म्स के बैनर में बनत फिलिम ‘प्यार में’ इ प्यार देखावल गइल बा. फिलिम के शूटिंग २९ जनवरी से बिहार के सीतामढ़ी में शुरू हो गइल बा. एहमें मोहिनी घोष कुछ अलगे अंदाज में सुदीप के प्यार मे पड़ल देखावल जइहें जवन दर्शकन के जरूरे नीक लागी.
‘प्यार में’ के निर्देशक संजीव मंडल बतावत बाड़न कि फिलिम आजु के नवहियन के कहानी ह. मुख्य कलाकारन में सुदीप पाण्डेय, मोहिनी घोष, ऋतू पाण्डेय प्रिया शर्मा, विद्या गांधी, राकेश पटेल, , सोनिया मिश्रा, मिराज खान, देवव्रत सिंह, भाई ठाकुर, समीर शेख,विपिन सिंह वगैरह बाड़े.
कैमरा मैंन डीके शर्मा, नृत्य निर्देशक अशोक मयंक, संगीतकार इक़बाल सरगम, गीतकार विद्या गांधी आ हरेराम हंसमुखी, लेखक आ निर्माता विद्या गांधी. विद्या गाँधी एहसे पहिले भोजपुरी फिलिम ‘चरवाहा बाबू’ बनवले रहले. सह-निर्माता बाड़े मंजू गांधी आ कृष्णा केसरी, कार्यकारी निर्माता मेराज खान अउर रवि प्रभाकर ‘कन्हैया’.
निर्देशक संजीव मंडल अपना एह फिलिम से बहुते उत्त्साहित बाड़न.
(संजयभूषण पटियाला)


text:
हिंदयुग्म की ओर से डा सुभाष राय के अगस्त महीना क सर्वश्रेष्ठ कवि घोषित कइल गइल बा. हिंदयुग्म हर महीना एगो यूनीकवि प्रतियोगिता क आयोजन करेला, जवने में देश भर से प्रविष्टि मंगावल जाले. उनहन के अलग-अलग जजन के पैनल के सऊंप दिहल जाला. सब मिलि के कुल भाग लेवे वालन कवियन में से 10 गो क चुनाव करेलें आ बाद में चुनायल कविजन के कवनो बड़ साहित्यकार के हाथ से पुरस्कार प्रदान कइल जाला.
डा सुभाष राय हिंदी अउर भोजपुरी साहित्य में आपन एगो जगह बना लिहले बानी. ऊहाँ के कविता, व्यंग्य अउर सामयिक लेखन में लगातार आपन उपस्थिति बनवले राखीलें. अंजोरिया के लेखक परिवारो क एगो महत्वपूर्ण सदस्य हईं सुभाष जी.


text:
मुंबई के पृथ्वी थिएटर में गुरुवार को शशि कपूर के चौथा में कपूर फैमिली, रिश्तेदार और बॉलीवुड की कई हस्तियां उन्हें प्रार्थना में श्रद्धांजलि देने पहुंची। शशि कपूर की बेटी संजना, छोटे बेटे कुणाल कपूर, दामाद वाल्मीक थापर, रणधीर कपूर, बबिता, राजीव कपूर, शम्मी कपूर की वाइफ नीला देवी, कुणाल खेमू, सोहा अली खान, कृष्णा राज कपूर, नीतू कपूर, जीतेंद्र, राकेश रोशन करिश्मा कपूर, रानी मुखर्जी, रेखा, प्रेम चोपड़ा, डिंपल कपाड़िया, विंदू दारा सिंह, नीलम, अब्बास-मस्तान, सुनील शेट्टी, किरण राव, महीप कपूर, मधुर भंडारकर और पूनम ढिल्लन पहुंचे। इनके अलावा गुलजार, डैनी, दलीप ताहिल, नंदिता दास, अंजन श्रीवास्तव, चंकी पांडे, जूही बब्बर और सारिका हासन भी नजर आए।
बीते 4 दिसंबर को 79 साल की उम्र में शशि कपूर का मुंबई के कोकिला बेन अस्पताल में निधन हो गया था। उनका अंतिम संस्कार 5 दिसंबर को किया गया। बता दें कि शशि कपूर की वाइफ जेनिफर का निधन कैंसर से 1984 में हुआ था। उनके तीन बच्चे कुणाल कपूर, करन कपूर और संजना कपूर हैं। देखें शशि कपूर के चौथा में आई हस्तियों का ये वीडियो।


text:
Home Tags रितेश पांडेय
Tag: रितेश पांडेय
भोजपुरी फिल्म कर्म युग का ट्रेलर हुआ रिलीज़
अमृत फिल्म प्रोडक्शन के बैनर तले बनी भोजपुरी फिल्म कर्म युग का ट्रेलर आउट होते ही वायरल हो गया है। वेब म्यूजिक के यू-ट्यूब...
भोजपुरी फिल्म गिरफ्तार का मुहूर्त संपन्न
मुंबई के गोरेगांव स्थित कृष्णा रिकॉर्डिंग स्टूडियो में आज भोजपुरी फिल्म गिरफ्तार का भव्य मुहूर्त संपन्न हो गया। इस दौरान फिल्म की पूरी स्टार...
भोजपुरी फिल्म इंडिया वर्सेस पाकिस्तान मई में होगी रिलीज़
इंडिया ई.कामर्स के बैनर तले बनी देशभक्ति भोजपुरी फिल्म इंडिया वर्सेस पाकिस्तान अब मई में रिलीज़ होगी। फिल्म का पोस्ट -प्रोडक्शन का काम तेजी...
भोजपुरी फिल्म ये हमर जान तोहरा में बसेला प्राण की डबिंग...
भोजपुरी अदाकारा प्रियंका पंडित और गायक व् नायक रितेश पांडेय की भोजपुरी फिल्म ये हमर जान तोहरा में बसेला प्राण डबिंग ऑडियो लैब...
रितेश पांडेय की दुल्हन बनी प्रियंका पंडित
कई फिल्मो में अपनी हॉट और सेक्सी अदाओ का जलवा बिखेरने वाली अभिनेत्री प्रियंका पंडित जाने-माने गायक और एक्टर रितेश पांडेय की दुल्हन बन...


text:
भोजपुरी के चर्चित अभिनेत्री प्रिया शर्मा ले कहना बा कि फहीम खान का निर्देशन में बनत भोजपुरी फिल्म “दिल त पागल होला” एह साल के सुपर हिट फिल्म साबित होखी. निर्देशक फहीम खान के ई दुसरकी फिलिम हवे. एहसे पहिले ऊ सुपरहिट फिल्म “फूल बनल अंगार” से निर्देशन का क्षेत्र में एगो उपलब्धि हासिल कइले रहले.
अभिनेत्री प्रिया शर्मा फहीम खान के सुलझल निर्देशक बतावत कहली कि उनुका साशे काम कइल बहुते नीक लागल. अपना सेक्सी अवतार खातिर मशहूर नया जमाना के अभिनेत्री प्रिया शर्मा के मानना बा कि सिनेमा में तकनीक का साथे बदलावो आइल बा आ आजु के दौर में बहुते नीमन फिलिम बने लागल बावे. हालांकि कुछ निर्माता-निर्देशक भोजपुरी में कुड़ा-कचरा करके रखले बाड़. कहली कि अगर भोजपुरी के जिन्दा राखे के बा त नीमन फिलिम बनावे के पड़ी.
(दिनेश यादव के रपट से)


text:
महिला अंतराष्ट्रीय दिवस पर सीमा तिवारी सम्मानित भइली
पिछला हफ्ता वुमन इंटरनेश्नल नेटवर्क का तत्वावधान में दिल्ली प्रदेश महिला एक्सिलेंस अवार्ड समारोह दिल्ली का कंस्टिच्यूसनल हॉल आयोजित कइल गइल जवना में समाज के अलग अलग क्षेत्र में बढ़िया काम करे वाली महिला लोग के सम्मानित कइल गइल. भोजपुरी गायकी से अश्लीलता मिटावे के अंतर्राष्ट्रीय प्रयास करे वाली सीमा तिवारी के “किरण एचीवमेंट अवार्ड” दिहल गइल.
कार्यक्रम में दिल्ली प्रदेश कांग्रेस अध्यक्ष जयप्रकाश अग्रवाल,सांसद, जे. एन. निषाद, राजा राजेन्द्र सिंह, पंडित नरेन्द्र शर्मा, श्रीमती सिंघल समेत बहुते गणमान्य लोग उपस्थित रहे.
प्रस्तुति:लाल बिहारी लाल


text:
सिनेमा भोजपुरी के मेगा स्टार मनोज तिवारी के मन में आजुओ होली लेके रंग गुलाल खूबे उड़ेला. मनोज तिवारी बिहार के भभुआ में अपना गांव अतरवलिया में समहुत जरे का दिने आ फगुआ का दिने खूब शरारत करत रहलन. बतावेले कि समहुत में लोग के टूटल खटिया, चउकी, कुरसी ले उठा के जरत होलिका में फेंक दहल करसु. अब ढेर दिन पहिले कइल एह ज्यादतियन खातिर उनुका मन में पछतावा होखत बा आ ऊ अपना ओहज गलतियन खातिर अबकी का होली में गाँवे जा के ओह लोग से माफी मँगीहे.
मनोज तिवारी कहलन कि हालांकि एह काम खातिर बाकायदा एगो टीम रहत रहुवे आ सभे आपन आपन काम करत रहुवे. बाकिर टीम के सरदार उहे रहत रहलन. चूंकि समहुत में फेंकल सामान निकालल ना जाव से एही बात के फायदा उठावत रहे उनुकर टीम आ लोग के गोइंठा, पुअरा, छान्ह, खतिया जवने पर हाथ लाग जाव उठा लेत रहे. लोग गरिया के रहि जाव. बाद में मनोज खुद ओह लोग का लगे जासु आ कहसु कि का कइल जाव लइका सब बदतमीज हो गइल बाड़े. छोड़ीं अब खिसियइला के का फायदा? लोग मनोज के बात मान जात रहुवे काहे कि लोग उनुका के “शरीफ” समुझत रहुवे. अब ओहीके माफी मँगीहन मनोज तिवारी.
(शशिकांत सिंह के रपट से)


text:
पहिला बेर देश के कवनो गोल हिन्दुवन का खिलाफ खुला लड़ाई के एलान क दिहलसि आ ई गोल ना त मुस्लिम लीग ह, ना ओवैसी के मजलिस. ई गोल ह अपना के जनेऊधारी बरहमन होखे के दावा करे वाला के गोल कांग्रेस. लोकसभा में कांग्रेस के नेता खडगे के कहना बा कि हिन्दुत्व एगो जहर ह आ एकरा के चिखलो के जरुरत नइखे. देश आ दुनिया भर के हिन्दुवन के एक छत्र का नीचे ले आवे के कोशिश में लागल राष्ट्रीय स्वंयसेवक संघ अपना एगो कार्यक्रम में देश के कई एक विरोधी गोलन के नेता लोग के नेवते के बाति कहले रहुवे आ खडगे ओही नेवता पर बोलत रहलें. अबहीं नेवता मिलबो ना कइल आ एने से खुलेआम एलान हो गइल कि हिन्दुत्व के जहर चिखला के जरुरत नइखे राहुल के आ ऊ पहिलहीं से ओकरा बारे में जानत बाड़ें.
राहुल के दुर्भाग कहीं भा सुभाग सबले पहिले उनुकर महतारिए उनुका के सलाह दिहले रहुवी कि सत्ता जहर ह आ एकरा से बच के रहीहऽ. तबे से राहुल अपना महतारी के बाति के गाँठ बान्ह लिहले बाड़न आ बाकी के कांग्रेसियन के सगरी चाल के कुचाल बनावल ऊ एही में लागल बाड़न कि कवनो तरह सत्ता के जहर पियला से बचला के जरुरत बा. अब खडगे हिन्दुत्वो के जहर बता दिहले बाड़न त सगरी कांग्रेसियन के मकसद इहे हो गइल बा कि देश से हिन्दुत्व के नामोनिशान मेटा देबे के बा. अब देश के हिन्दुवन के सोचे के बा कि अपना के जहर बतावे वाला लोगन से कइसन बेवहार कइत जाव. हमार त पहिलहीं से कहना ह, आ ई पुरान कहाउतो ह कि – जो तोको काँटा बुए ताहि बोव तू भाला. वह साला भी समझेगा कि पड़ा बाप से पाला.
खैर, बतंगड़ में राहुल के नाम आइए गइल त इहो बतावल जरुरी लागत बा कि उनुका से देश भर के कॉमेडियन परेशान बाड़ें काहें कि अतना शानदार कॉमेडी उहो लोग नइखे करि पावत जइसन कॉमेडी राहुल बहुते सहज भाव से करि जालें. कॉामेडियन लोग भलहीं राहुल से परेशान होखसु बतंगड़ा ला त ऊ बहुते काम के बाड़ें. करीब करीब हरे हप्ता उनुके सहारे बतंगड़ो के काम निकल जात बा. आजु जब हम ई बतंगड़ लिखे बइठल बानी राहुल बबुआ चीन गइल बाड़न. कह के त निकलल बाड़न कि कैलाश मानसरोवर के यात्रा करे जात बाड़न. बाकिर दावा से नइखे कहल जा सकत. हो सकेला कि उनुका चीन के नेता लोग से कुछ राय विचार करे के होखे. आखिर कुछ ना कुछ त खास जरुर बा जवना चलते चीन जात बेरा राहुल के औपचारिक विदाई करे ला चीन के राजदूत खुद मौजूद रहलन. कांग्रेसियन का तरफ से सफाई आ रहल बा कि ई त साधारण डिप्लोमेटिक शिष्टाचार हवे. अरे भाई ई कइसन शिष्टाचार ह जवन मुख्यमंत्रियन ला ना देखावल जाला. मतलब साफ बा कि राहुल के चीन यात्रा में कुछ ना कुछ खास जरुर बा.
कैलाश मानसरोवर यात्रा खातिर खास तौर पर रोक बा कि एह यात्रा में हिन्दुवे जा सकेला आ पता ना तब राहुल कवना आधार पर एह यात्रा पर गइल बाड़न. महतारी के ईसाई होखला में कवनो सन्देह ना होखे के चाहीं. दादी के निकाह भइल रहुवे. बाप के मजहब का बारे में दावा से कुछ ना कहल जा सके. हँ हिन्दू में ई सुविधा जरुर बा कि एह में धर्मान्तरण के कवनो विधि विधान नइखे. बस रउरा कहि दीं कि हम हिन्दू हईं आ रउरा हिन्दू मान लीहल जाएब. दिक्कत तब आवेला जब ओह आदमी के जाति तय करे के होला. एह सूरत में ओकरा कुल खानदान में पुरनियन के जाति से फैसला हो सकेला. बाकिर कहे वाला त इहाँ ले कहेलें कि मोतीलाल के नाम नेहरु एह से पड़ल कि उनुका के नहर का किनार से पावल गइल रहुवे. एहसे एह पचरा में पड़ला के जरुरत नइखे. राहुल के कवनो जाति होखे जब बाँड़े रहे के बा त बाद में कवनो दिक्कते नइखे आवे वाला.
बाकिर हिन्दू के जहर बतावे वालन का डंक से दूर रहला के जरुरत जरुरे बा.


text:
ई देश तरह-तरह के मुख्यमंत्री देख चुकल बा. बाकिर दिल्ली के मुख्यमंत्री के जोड़ खोजल मुश्किल बा. बिहार के लबार मुख्यमंत्री रहल चाराचोर रुपिया जतना कमइले होखसु बाकिर ओकरो इज्जत दिल्ली के मौजूदा मुख्यमंत्री जइसन नीचे कबो ना गिरल. कई दिन से ई नाकारा नौटंकीबाज मुख्यमंत्री अपना चुनिन्दा मंत्रियन समेत दिल्ली के उपराज्यपाल के अतिथि कक्ष का सोफा पर पसरल बा. धरना पर बइठल चार लोग में से दू गो अनशन पर बाड़ें आ दू गो खात-पियत. रामलीला मैदान का मंच पर अनशन करत एह केजरीवाल के स्टील का गिलास से कुछ पियत देखल जात रहुवे. स्टील गिलास वाला काम अब ई दू जने करत बाड़ें जेहसे कि अनशन पर बइठल दू जने के वजन मत गिरो.
आ जब मुख्यमंत्रिए के बात निकलल बा त कर्नाटक के कुमारोस्वामी साँच बोले के नया-नया नमूना पेश करत बाड़न. मुख्यमंत्री बनला का बाद साफे कह दीहलन कि हम जनता के भोट से मुख्यमंत्री नइखीं बनल एहसे हम जनता के फिकिर नइखीं करे जात. वइसे त नेतवन के जनता के फिकिर कबो रहबो ना करे बाकिर एह बाति के कहे के हिम्मत कवनो के ना होला. कुमारस्वामी एह मामिला में हिम्मतगर साबित हो गइले जब ऊ डंका के चोट पर साफ एलान कर दीहलन कि उनुका मुख्यमंत्री के कुरसी जनता के सपोर्ट से ना मिल के कांग्रेस के सपोर्ट से मिलल बा आ एहसे ऊ उहे करीहें जवन कांग्रेस उनुका के करे के कही. अतना साफगोई त मनमोहनो कबो ना देखा सकलन जबकि उहो अपना मलिकाईन का मर्जी का खिलाफ कबो कुछ ना कइलन. कुमारस्वामी फेरु एगो साफ बात कह देखवलन कि अगिला लोकसभा चुनाव 2019 का पहिले केहू के हिम्मत नइखे जे उनुका के छूइओ सके. असल में पत्रकारन के सवाल रहुवे कि नाम मात्र के सीट जीतला का बावजूद कांग्रेस का समर्थन से बनल उनुकर सरकार कतना टिकाऊ बिया. काहे कि कवनो उदाहरण नइखे जब कांग्रेस के समर्थन से बनल सरकार आपन समय पूरा कर सकल होखे. बाकिर कुमारस्वामी के मालूम बा कि तब के कांग्रेस आ अब के कांग्रेस में जमीन-आसमान के फरक बा. अगर कांग्रेस का लगे तनिका मान-सम्मान बाचल रहीत त ऊ एह तरह ठेहुनिया के उलुटा ना भइल रहीत कि – सईयां भइनी तोरा बस, जेने जेने मन करे तेने तेने धँस. कुमारस्वामी के मालूम बा कि अगिला लोकसभा चुनाव से पहिले सपनो में कांग्रेस के अतना हिम्मत ना जुट पाई कि ऊ उनुका के दीहल समर्थन वापिस ले लेव.
आ कुमारस्वामी का ठीक उलुटा बाड़न कांग्रेस के बबुआ. जहाँ-जहाँ चुनाव होले तहाँ-तहाँ एलान करत रहेलें कि सरकार बनला का दस दिन का भीतर किसानन के करजा माफ कर दीहल जाई. पंजाब आ कर्नाटक के किसान अबले तिकवते बाड़न बाकिर बबुआजी मध्यप्रदेश, राजस्थान, आ छतीसगढ़ में एलान कइल शुरु कर दीहले बाड़न. एकरा पाछे एक त शायद उनुकर भरोसा होखी कि पब्लिक के कुकुर नइखे कटले कि उनुका के सरकार बनावे दी. दोसरे अगर गलती से बनाइओ दी त दोष जनता के होखी जे साठ बरीस के कांग्रेसी सरकार देखला का बादो उनुका बात के भरोसा कइलसि.
बाकिर जनता के ठिकान ना होखे. फोकट के फायदा का लालच में दिल्ली के लोग केजरी के सरकार बना के अबहीं ले पछतात बा आ ऊ आराम से सोफा पर पसरल बाड़ें. उहो अपना सपोर्टर के नीकहा पहिचानत बाड़ें. बाकिर जनता अपना नेतवन के कहिया चिन्ही ?


text:
प्रिय अतिथि,
अँजोरिया के पन्ना पर राउर स्वागत बा.
कई बेर महसूस कइले बानी कि कुछ पाठक पाठिका कुछ कहल चाहेलें, आपन बात, आपन विचार वगैरह आ उनुका पता ना चले कि कहाँ आपन बात कहसु. अलग अलग पोस्ट पर कमेंट ओह पोस्ट से जुड़ल होखे के चाहीं बाकिर अगर ओह पोस्ट से ना जुड़ल होखे तब कहवाँ लिखल जाव?
एही जरूरत के पूरा करे खातिर एह पेज के बनावल गइल बा. एहिजा रउरा आपन कविता, कहानी, गीत, रचना छोड़ आपन हर तरह के विचार एहिजा जाहिर कर सकीलें. बात भोजपुरी से जुड़ल होखे भा देश समाज से, फिलिम से भा गीत गवनई से, टीवी से भा राजनीति से. एह पेज पर पूरा आजादी बा आपन बात कहे के.
संपादक के काम अतने भर देखे के बा कि भाषा संयत बा, फूहड़ शब्द भा गाली गलौज के इस्तेमाल नइखे भइल, केहु पर व्यकिगत लाँछन नइखे, केहू के छीछालेदर नइखे नइखे कइल जात. ओकरा बाद राउर टिप्पणी जस के तस प्रकाशित कर दिहल जाई. साथही इहो देखल जाई कि टिप्पणी कवनो उद्देश्य से कइल गइल बा, आपन फोन नं॰, इमेल वगैरह छपवावे खातिर ना. ई सुविधा राउर राय जाने आ बतावे खातिर दिहल गंइल बा, एकरा के हमेशा ध्यान में राखीं.
अगर प्रकाशित होखे में देर लागत होखे त इंतजार करीं. बार बार पोस्ट करे के जरूरत नइखे. काल्हु जब देखे आइब त ऊ पोस्ट प्रकाशित मिली.
सादर सप्रेम,
राउर,
संपादक


text:
लालू, राबड़ी, तेजस्वी का खिलाफ आरोप पत्र दाखिल
नयी दिल्ली, 24 अगस्त (वार्ता). रेलवे होटल का निविदा में घोटाला करे का मामिला में प्रवर्तन निदेशालय (ईडी) ने ओह घरी रेलमंत्री रहल आ एह घरी चारा घोटाला के सजायाफ्ता मुजरिम लालू प्रसाद यादव का संगही उनुका मेहरारु आ बिहार के मुख्यमंत्री रहल राबड़ी यादव आ महागठबन्हन सरकार में बिहार के उप मुख्यमंत्री रहल उनुकर बेटा तेजस्वी यादव आ अउरिओ बेकत का खिलाफ आरोप पत्र काखिल कर दिहलसि.
एह मुकदमा में केन्द्रीय मंत्री रहल आ राष्ट्रीय जनता दल के राज्यसभा सदस्य प्रेमचंद गुप्ता आ कुछ अउरिओ लोगन पर आरोप पत्र दाखिल भइल बा.
ईडी के कहना बा कि एह मामिला में डिलाइट मार्केटिंग के 44.75 करोड़ रुपिया के संपत्ति जब्त कइला के पुष्टिओ सक्षम अधिकारी क दिहले बाड़ें.
लालू यादव के रेलमंत्री रहत घरी भारतीय रेलवे खानपान आ पर्यटन निगम (आईआरसीटीसी) के दू गो होटल के चलावे खातिर पटना के कंपनी डिलाइट मार्केटिंग के दे दीहल गइल रहे. बाद में एकरा के सुजाता होटल्स के हस्तांतरित क दीहल गइल रहे. डिलाइट मार्केटिंग अब आपन नाम लारा (लालू-राबड़ी ?) प्रोजेक्टस रख लिहले बिया.


text:
जिला वाराणसी, ब्लाक चिरईगावं, चोलापुर, हरहुआ गावं अल्लोपुर, तारापुर, दुमितवा, बेला। इ सब गावं के करीब चार हजार लोग पीढि़यो से अंधियारे में रहत हयन। लेकिन इहां अभहीं तक बिजली नाहीं आएल हव।
दुमितवा गावं के चुलबुल, गामा, रामलाल, शिवकुमार इ सब लोगन के कहब हव कि इहां पर खम्भा त लग गएल हव लेकिन बिजली नाहीं आएल हव। मिट्टी के तेल भी महीना में खाली दू लीटर मिलला। महीना भर चल नाहीं पावत। घर में अंधियारा रहे से बच्चन के पढ़ाई लिखाई भी नाहीं हो पावत। अल्लोपुर के कुमारी, कन्हैया, पिन्टू इ सब लोगन के कहब हव कि हमने बिजली खातिर के कई बार विधायक से भी कहली लेकिन जब कोई सुने तब तो। बेला गावं के रामआसरे यादव, अशोक इ सब लोगन के हमने कई बार विधायक के इहां गए लेकिन विधायक कभी हमने से मिलबे नाहीं करतन।
विधायक त्रिभुवन राम के कहब हव कि दू साल पहिले एक योजना आएल रहल तब हम कई गावं में खम्भा लगवइली। लेकिन बीच में योजना बन्द हो गएल आउर पइसा भी वापस चल गएल। बिजली विभाग के अधिशासी अभियन्ता ई. वी. पी. सिंह के कहब हव कि 2013 के राजीव गंाधी योजना पास भयल हव, लेकिन अभहीं शुरू होवे में समय लगी। सर्वे होई जहाँ सौ के आबादी रही वहाँ पर बिजली लगी।
कब तक रही अंधियारे में
जिला वाराणसी, ब्लाक चिरईगावं, चोलापुर, हरहुआ गावं अल्लोपुर, तारापुर, दुमितवा, बेला। इ सब गावं के करीब चार हजार लोग पीढि़यो से अंधियारे में रहत हयन। लेकिन इहां अभहीं तक बिजली नाहीं आएल हव।


text:
एक हफ्ता अउरी चाहीं राहुल के आपन जवाब देबे ला
नयी दिल्ली 04 नवंबर (संस्रो) कांग्रेस उपाध्यक्ष राहुल गाँधी आजु चुनाव आयोग के नोटिस के जवाब देबे ला एक हफ्ता के समय अउरी मँगलन. कहलन कि पिछला दिने अपना पहिले से तय यात्रा आ दिवाली के छुट्टी का चलते अपना वकीलन से सलाह लेबे ला पूरा समय ना मिल सकल.
चुनाव आयोग भाजपा का शिकायत का बाद राहुल गाँधी के नोटिस भेज के आजु दिन के साढ़े एगारह बजे से पहिले जवाब मँगले रहुवे. कहले रहुवे कि अगर एह बेरा ले जवाब ना मिलल त मान लीहल जाई कि उनका कुछ कहे के नइखे आ तब आयोग बिना कवनो अउर नोटिस दिहले एह बाबत फैसला कर ली.
भाजपा चुनाव आयोग से एह बारे में विरोध जतवले बिया आ कहले बिया कि राहुल के अउर समय ना मिले के चाहीं.


text:
भोजपुरी सिनेमा के सफलतम निर्माता के बात कइल जाव त रामाकान्त प्रसाद के नाम पहिला कतार में लिहल जाई. साल २००८ में लागल रहऽ ए राजाजी, साल २००९ में दिवाना जइसन ब्लाकबस्टर फिल्म दे के इन्डस्ट्री में नया जान फूंकेवाला निर्माता रामाकान्त प्रसाद के फिल्म दाग अगिला महीना मई में रिलीज होखे जा रहल बा. एह फिल्म से रामाकान्त प्रसाद के सफलता के तिकड़ी बने वाला बा.
भोजपुरी के किंगस्टार दिनेशलाल यादव निरहुआ आ नेपाली सुपर स्टार विराज भट्ट के शानदार अदायगी आ एक्शन के हैरतअंगेज दृश्य से सजल एह फिल्म के निर्देशनो रामाकांते प्रसाद कइले बाड़न जवन निर्देशन में उनकर पहिला फिल्म ह. बदला का भावना पर लिखल कहानी के एक्शन आ इमोशन का चासनी में डूबो के परोसे जा रहल रामाकांत प्रसाद के एह फिल्म में दिनेशलाल यादव के भूमिका एगो गायक के बा आ विराज भट्ट के भूमिका एगो मसलमैन के. निरहुआ के साथ दे रहल बाड़ी पाखी हेगडे आ स्वीटी छाबड़ा जबकि विराज का साथे बाड़ी स्वाति वर्मा. फिल्म में पाखी हेगडे के दुहरा भूमिका बा.
कुमारी माई मूवीज का बैनर में बनावल आ आदिशक्ति इन्टरप्राइजेज के एह प्रस्तुति के मुख्य कलाकारन में दिनेशलाल, पाखी हेगडे, विराज भट्ट स्वाति वर्मा के जोड़ी, स्वीटी छाबड़ा, संजय पांडे, एयाज खान, अनिल यादव, महेश राज, पुष्पा वर्मा, वंदनी मिश्रा, धामा वर्मा आ आयटम गर्ल सीमा सिंह बाड़ी. गाना विनय बिहारी आ प्यारेलाल यादव के बा, संगीत विनय बिहारी के, कहानी संतोष मिश्रा के, छायांकन रवि चंदन के, नृत्य निर्देशन कानू मुखर्जी के आ संपादन जीतेन्द्र सिहं जीतू के बा.
फिल्म मई में रिलीज होखे जा रहल बा.
(स्रोत : प्रशान्त निशान्त)


text:
प्लास्टिक
प्लास्टिक भा पलास्टिक (Plastic) एगो बनावटी पदार्थ हवे जे प्रकृति में अपने आप ना पावल जाला बलुक मनुष्य द्वारा रासायनिक प्रक्रिया से बनावल जाला आ एह कटेगरी में बहुत सारा पदार्थ आवे लें जे सिंथेटिक पॉलीमर होलें या फिर कार्बनिक यौगिक (ऑर्गेनिक कंपाउंड) होलें जिनहन के ढाल के बिबिबिध किसिम के चीज बनावल जा सके ला। प्लास्टीसिटी अइसन गुण के कहल जाला कि ओह चीज के ऊपर दबाव भा तनाव पड़े पर ओकरे रूप में बदलाव होखे आ बाद में दबाव भा तनाव वाला बल हट जाए पर भी फिर से ऊ वापस अपना पुरानका रूप में न लवटे। एही कारण इनहन के बिबिध रूप आ आकृति में ढालल जा सके।
आमतौर पर प्लास्टिक के निर्माण में पेट्रोकेमिकल (जमीनभीतरी तेल से निकले वाला रासायनिक पदार्थ) सभ के इस्तेमाल कइल जाला। हालाँकि, इनहन के सस्ता बनावे भा अउरी अन्य बिसेस्ता पैदा करे खाती अन्य कई चीज भी मिलावल जा सके ला।
चूँकि, औद्योगिक सभ्यता में, पलास्टिक के उत्पादन आसान आ सस्ता हो गइल बा आ एकर इस्तेमाल रोजमर्रा के चीज से ले के बिबिध किसिम के काम में कइल जा रहल बा, एकर इस्तेमाल हमनी के हर जगह देखाई पड़ रहल बा। भारत में कुल पलास्टिक उत्पादन के 42% बिबिध चीज के पैकिंग खाती इस्तेमाल होला। एक तरह से देखल जाय तब प्लास्टिक से पहिले के जमाना में जवना चीज सभ खाती धातु, लकड़ी, माटी, चीनी मट्टी, सींघ, हड्डी, चमड़ा, कपड़ा आ शीसा नियर पदार्थन के इस्तेमाल होखे, सस्ता आ सहज उपलब्ध होखे के कारण इनहन के इस्तेमाल के जगह अब पलास्टिक के इस्तेमाल होखे लागल बा।
इतिहास के बात कइल जाय तब, दुनिया के पहिला पलास्टिक (पूरा तरीका से सिंथेटिक) बैकेलाईट रहल जे न्यू यॉर्क में 1907 में लियो बैकेलैंड द्वारा बनावल गइल। इहे एकर नाँव भी "प्लास्टिक" रखलें। ओकरे बाद कई रसायन बिग्यानी लोग एकरे बिकास में काम कइल।
वर्तमान समय में पलास्टिक के बढ़ गइल इस्तेमाल आ एकरा के प्राकृतिक तरीका से नष्ट होखे में लागे वाला बहुत बेसी समय के कारण, प्लास्टिक के अधिकता से पर्यावरण पर नोकसानदेह परभाव पड़ रहल बा जे प्लास्टिक प्रदूषण बा।


text:
सिनेमा भोजपुरी के जुबली स्टार दिनेशलाल यादव ‘निरहुआ’ अपना आवे वाली फिल्मन में तरह-तरह के आ दमदार भूमिकन में नजर अइहें. अभय सिन्हा के बनावल आ अनिल अजिताभ निर्देशित ‘एक दुजे के लिए’ में रोमांटिक भूमिका में, जगदीश शर्मा निर्देशित ‘एक बिहारी सब पे भारी’ में बिहारी नवही का शानदार एक्शन वाली भूमिका में, असलम शेख निर्देशित ‘रखवाला’ में देशभक्त पुलिस ऑफिसर का भूमिका में एगो नए लुक में, दीपक सांवत के ‘गंगादेवी’ में राजनीतिक कार्यकर्ता क भूमिका में, निर्माता आलोक कुमार के ‘गंगा जमुना सरस्वती’ में जमुना प्रसाद का भूमिका में, आ बिट्टू सरदार के अजय श्रीवास्तव निर्देशित ‘रिक्सावाला आई लभ यू’ में फेर एक बेर रिक्सावाला का भूमिका में नजर आवे वाला बाड़न.
निरहुआ के कहना बा कि उनकर हर आवे वाली फिल्म में उनुकर नया रूप देखे के मिली दर्शकन के आ दर्शकन के ई फिलिम पसंदो खूब अइहें सँ.
(प्रशांत निशान्त के रपट)


text:
सोमवार, 15 दिसंबर 2008
हमार पहिला अवधी ब्लॉग
बहुत दिना से हम अवधी भाषा के बारे में लिखई चाहत रहे लेकुन हमका ई नाई पता रहा की अब देवनागरी लिपि में इन्टरनेट पे लिखायी आसान होई गई बाटे. पिछले शनीचर जब हमई ई पता चला की गूगल क कुछ इंजिनियर मिल के एक नयी तकनिकी क विकास किहे हयेन, तब हमरी खुशी क ठिकाना नाई रहा अउर हम लपक के ई इन्टरनेट ब्लॉग क निर्माण किहे और लिखई बैठि गए. ई ब्लॉग क मध्यम से हम भारत क उत्तरप्रदेश क जौनपुर जिला क तिलवारी/पिल्किछा (बदलापुर) क्षेत्र में बोलई जाई वाली अवधी भाषा क कुछ चुनिन्दा शब्द अउर कहावत सबके सामने प्रस्तुत करबई. हमरी ई प्रस्तुति में आप सब के गड़ेरिहा/कोल्हुआ (जौनपुर) क्षेत्र क अवधियौ क झलक देखाइ पड़े, काहे से कि हमार ननियाउर गड़ेरिहा/कोल्हुआ में बा. कौनो त्रुटी होवै त कृपा कई के ओका सामने लावै, हम सुधार करइ क पूरा प्रयत्न करबई. आप सबन के सहयोग से हमार सबे क आवै वाली पीढी और देश-दुनिया के बाकी जने क बीच में अवधी भाषा क जानकारी बढ़त रहे. धन्यवाद.
गूगल क ट्रांस्लितेरेशन तकनिकी क बारे में ज्यादा जानकारी बिना आप ई इन्टरनेट पते पे जावे.
गूगल क ट्रांस्लितेरेशन तकनिकी क बारे में ज्यादा जानकारी बिना आप ई इन्टरनेट पते पे जावे.
सदस्यता लें टिप्पणियाँ भेजें (Atom)


text:
“नीच” मणिशंकर के कांग्रेस वापस लिहलसि
नयी दिल्ली 19 अगस्त. कांग्रेस अध्यक्ष राहुल गांधी शनिचर का दिने अपना निकालल नेता मणिशंकर अय्यर के फेरु से अपना गोल में शामिल क लिहलें. गुजरात चुनाव का बेरा मणिशंकर नरेन्द्ग मोदी के नीच आदमी बतवले रहलें जवना का बाद कांग्रेस उनका के अपना गोल से बाहर निकाल दिहले रहुवे.
अब सोशल मीडिया पर पढ़े के मिलत बा कि पाकिस्तान जा के ओहिजा के सेनाध्यक्ष के अँकवारी भरे वाला पंजाब सरकार में मंत्री नवजोत सिंह सिद्धू पाकिस्तान से मणिशंकर का तरफदारी में हुक्मनामा ले के आइल बाड़ें आ कांग्रेस ओकर पालन फटाफट कर दिहलसि.
वइसे आधिकारिक रूप से कांग्रेस के महासचिव अशोक गहलोत के कहना बा कि अनुशासन समिति मणिशंकर के निलम्बन रद करे के सिफारिश कइले रहुवे जवना के राहुल गाँधी मान लिहलें आ मणिशंकर के फेरु से कांग्रेस में शामिल कर लीहल गइल बा.


text:
गाजीपुर में बिजलीघर लगावल जाई
काल्हु लखनऊ में चार गो कंपनियन का साथे प्रदेश सरकार समझौटा ज्ञापन पर दस्तखत कइलसि. १३२० मेगावाट क्षमता वाला एह बिजलीघरन से पैदा होखे वाला सगरी बिजली प्रदेशे के मिली. एह चार गो में से एगो बिजलीघर गाजीपुर में लगावल जाई जवना के वेलस्पन पावर लगाई. बतावल जा रहल बा कि डेढ़ साल में एह बिजलीघरन पर काम शुरु हो जाई आ चार साल में बिजली के उत्पादन शुरु हो सकी. एह बिजली के दाम प्रदेश के बिजली नियामक आयोग तय करी. आशा बा कि एह बिजलीघरन का बन गइला से प्रदेश में बिजली के उपलब्धता बेहतर हो जाई.


text:
देश में चलत गर्मी आ लू के प्रकोप से अतवार का दिने नाहियो त पाँच दर्जन लोग के मौत होखे के खबर बा. तेलंगाना में अबले करीब दू सौ लोग मर चुकल बा. ओहिजा के सरकार मरे वालन के परिवार के एक लाख रुपिया के सहायता देबे के एलान कइले बिया. आवे वाला दू तीन दिन ले एह गरमी से राहत मिले के कवनो उमेद नइखे लउकत.
आआपा गोल के विधायकन के आरोप बा कि उपराज्यपाल के सगरी अधिकार दे देबे वाली केन्द्र सरकार के अधिसूचना संविधान के खिलाफ बा. एही मुद्दा पर काल्हु मंगल का दिने दिल्ली विधानसभा के विशेष सत्र बोलावल गइल बा. आआपा के कहना बा कि अगर एह में सुधान ना भइल त मामिला अदालत में ले जाइल जाई.
राजस्थान सरकार से बातचीत के कवनो नतीजा ना निकलला का बाद ओहिजा गुर्जर आन्दोलन अउरी तेज कर दिहले बा लोग. एह लोग का चलते राजस्थान से गुजरे वाली रेलगाड़ियन पर बहुते खराब असर पड़ल बा.
ईरान मान गइल बा कि संयुक्त राष्ट्र के निरीक्षक लोग ओकरा सैन्य परमाणु ठिकाना के निरीक्षण कर सकेला. ओकरा उमेद बा कि एहसे आगे चल के पच्छिम के देशन से कुछ करार हो सकी.
कोलकाता के इडेनगार्डेन में भइल आईपीएल फाइनल मैच में अपना बेहतरीन बल्लेबाजी का बल पर मुंबई इंडियंस खिताब जीत लिहलसि आ चेन्नई सुपरकिंग्स के एकतरफा मुकाबला में 41 रन से हरा दिहलसि.
एनडीए सरकार के एक साल पूरा होखे का मौका पर आजु प्रधानमंत्री नरेंद्र मोदी मथुरा में रैली करीहें. एह मैदान में करीब एक लाख लोग भाषण सुन सकेला. जगहे जगह बड़का बड़का टीवी स्क्रीन लगावल गइल बा जेहसे लोग मंच के दृश्य आसानी से देख सकी.
भूकंप का बाद से नेपाल में पहाड़ खिसकला का चलते काली गंडक के प्रवाह रुक गइल बा आ एगो बड़हन झील लेखा बन गइल बा. एकरा से खतरा देखत बिहार सरकार सचेत हो गइल बिया. बाकिर प्रशासन के इहो कहना बा कि घबड़इला के जरूरत नइखे.
नोबेल पुरस्कार विजेता महान अमेरिकी गणितज्ञ जॉन नैश आ उनुका पत्नी के मौत न्यूजर्सी में एगो कार हादसा से हो गइल बा. ई लोग अतवार का दिने टैक्सी से कतहीं जात रहुवे जब ऊ हादसा के शिकार हो गइल.
केन्द्रीय माध्यमिक शिक्षा बोर्ड (सीबीएसई) के 12वीं के रिजल्ट आजु आवे वाला बा. एकरा के दुपहरिया बारह बजे आनलाइन क दीहल जाई.


text:
डिजिटल टीवी
डिजिटल टेलीविजन भा डिजिटल टीवी (Digital television भा DTV) में टीवी सिग्नल, जेह में साउंड चैनल भी सामिल बा, के डिजिटल तरीका से प्रसारण (ट्रांसमिशन) होला, मने कि ट्रांसमिशन के डिजिटल तरीका से एनकोड क के भेजल जाला। पुराना समय में एनालॉग टीवी होखे जेह में टीवी चैनल के आडियो-बीडियो के सिग्नल के सीधे रेडियो वेव के रूप में भेजल जाय।
ई नवा तरीका, कलर टीवी के बिकास क्रम में 1950 के दशक के बाद के ईजाद हवे[1] आ डिजिटल टीवी एकही बैंडविर्थ में एक्के साथ कई चैनल के प्रसारण करे में सक्षम होला,[2] आ अउरी कई किसिम के नया फीचर सपोर्ट करे ला जे एनालॉग टीवी में संभव ना रहल। एनालाग से डिजिटल में बदलाव के प्रक्रिया लगभग 2006 के आसपास सुरू भइल आ ज्यादातर ढेर बिकसित देस सभ में ई काम पूरा भ गइल बाटे। बाकी देस अभी बिचबिचवा स्थिति में बाने आ डिजिटल टीवी के अपना रहल बाड़ें। एकरे खाती दुनिया के अलग-अलग देसवन में अलग किसिम के मानक (स्टैंडर्ड) तइयार कइल गइल बाड़ें।
इहो देखल जाय[संपादन]
संदर्भ[संपादन]
- ↑ Kruger, L. G. (2001). Digital Television: An Overview. Hauppauge, New York: Nova Publishers.
- ↑ "HDTV Set Top Boxes and Digital TV Broadcast Information". पहुँचतिथी 28 June 2014.


text:
भोजपुरी चैनल महुआ टीवी के लोकप्रिय शो ‘सुरों का महासंग्राम’ के विजेता के ताज झारखण्ड के अरूणदेव यादव का माथे चढ़ल जे बिहार के प्रतीक राज के आठ हजार वोट से हरा दिहलें. पटना के बी.एम.पी. ग्राउण्ड से लाइव कार्यक्रम के ग्रैण्ड फिनाले में यु.पी. के कल्पना तिसरका जगहा रहली.
पचास हजार लोग का मौजुदगी में भइल एह फिनाले में मनोज तिवारी, निरहुआ, पाखी हेगड़े, संभावना सेठ, प्रवेशलाल, शुभी शर्मा, उत्तम तिवारी, संगीतकार धनंजय मिश्रा, सतीश, अजय, गायक मोहन राठौर, ममता रावत आ आलोक कुमार रंगारंग कार्यक्रम पेश कइलें.
शुभी के ठुमका के दिवाना भइल पटना
अदाकारा शुभी शर्मा के लगावल ठुमका पटना के आपन दिवाना बना लिहलसि. एह परफारमेंस में उनुकर जोड़ीदार रहलें प्रवेश लाल. बैकग्राउंड में बाजत रहल “दिलवालों के दिल का करार लूटने मैं आई हूं यूपी बिहार लूटने” आ दोसरका गौत रहल “बोले दिल के मुर्गा कू कू..”
एह कार्यक्रम के मुख्य अतिथि रहलें बिहार के मुख्यमंत्री नितीश कुमार आ महुआ के सी.एम.डी. पी.के. तिवारी.
(प्रशांत निशांत के रपट)


text:
भोजपुरी फिलिम निर्मातन के कमाई के एगो अउर राह मिल गइल बा छत्तीसगढ़ टेरेटरी से. भजन सम्राट अनूप जलोटा के कंपनी अपना भोजपुरी फिलिम ला छत्तीसगढ़ी सिनेमा के सुपर स्टार प्रकाश अवस्थी के भोजपुरी परदा पर उतारे जात बाड़ें जवना से अब भोजपुरी फिलिमन के छत्तीसगढ़ी संस्करण ओहिजा प्रदर्शित करे के नया राह खुल गइल बा.
छत्तीसगढ़ी सिनेमा में प्रकाश अवस्थी बीसन से बेसी फिलिमन में काम कर चुकल बाड़ें आ सगरी फिलिम सुपर डुपर हिट रहल बाड़ी सँ. उनकर सबले बड़हन फिलिम रहल ‘मया’ जवना के मिलल सफलता से प्रकाश अवस्थी छत्तीसगढ़ी सिनेमा के सुपर स्टार बन गइलें. ओकरा बाद आइल ‘टू ए रिक्शावाला’, ‘भावर’ आ ‘दो लफाड़ू’ छत्तीसगढ़ में खूब कमाई कइली सँ. एह यंग्री यंग मैन स्टार के नामे बहुत होला छत्तीसगढ़ में फिलिम के सफलता ला.
प्रकाश अवस्थी भोजपुरी फिल्म ‘चिंगारी’ में बतौर नायक बनके नजर अइहें. जइसे नेपाली सुपर स्टार विराज भट्ट के सिनेमा भोजपुरी में उतार के एगो नया प्रयोग कइल गइल रहे ओइसहीं अब प्रकाश अवस्थी के उतार के कइल जात बा. एहसे भोजपुरी सिनेमा के एगो नया बड़हन बाजार मिले के राह खुलल बा.
(शशिकांत सिंह, रंजन सिन्हा के रपट)


text:
सिनेमा भोजपुरी के प्राण खलनायक संजय पांडे अब ‘रखवाला’ में एगो दबंग स्टाइल के पुलिस वाला बनल बाड़ें. स्टाइलो अइसन के जेही देखे चउँक जाए. एह फिलिम में संजय पांडे पहिला बेर कवनो पॉजिटिव भूमिका में नजर अइहें. अपना एह किरदार से बहुते उछाह में बाड़ें संजय पांडे. कहलन कि उनुका ई चुनौती भरल किरदार बहुते पसंद आइल रहे एहसे तुरते सकार लिहलें.
असलम शेख के एह होम प्रोडक्शन फिलिम में दिनेशलाल यादव ‘निरहुआ’, रिंकू घोष, संजय पाण्डेय, उल्हास, माया यादव, संतोष श्रीवास्तव, सोनिया मिश्रा, पूनम वर्मा, मनोज भावुक आ बृजेश त्रिपाठी के खास भूमिका बा.
(शशिकांत सिंह रंजन सिन्हा के रपट)


text:
उ घर घर ना ह जवना प कवनों छानी ना होखे
- डॉ॰ हरेश्वर राय |
उ घर घर ना ह जवना प कवनों छानी[1] ना होखे
उ नयन कइसन जवना में कवनों पानी ना होखे ।
दाम्पत्य के देवाला निकले में इचिको देर ना लागे
त्याग-समर्पन के राही जदि दुनों परानी[2] ना होखे ।
दिल के अइसन सिंघासन के का मतलब हरेश्वर
जवना प बइठल कवनों रानी-महरानी ना होखे ।
ओह जिनिगिया के कीमत दू कौड़ी के रहि जाला
जवना में चानी[3] काटे के कवनों कहानी ना होखे ।
अब चलीं सभे चलीं जा एगो नया नगर बसाईं जा
जहाँ खाली प्यार मोहब्बत होखे शैतानी ना होखे ।
[1] छानी ~ छप्पर
[2] परानी ~ प्राणी
[3] चानी ~ चांदी
First Update: 02 September, 2018 01:43 PM


text:
– केशव मोहन पाण्डेय
एगो किताब के भूमिका में रवीन्द्रनाथ श्रीवास्तव ऊर्फ जुगानी भाई लिखले बाड़े कि ‘भाषा आ भोजन के सवाल एक-दोसरा से हमेशा जुड़ल रहेला. जवने जगही क भाषा गरीब हो जाले, अपनहीं लोग के आँखि में हीन हो जाले, ओह क लोग हीन आ गरीब हो जालंऽ.’ ओही के झरोखा से देखत आज बड़ा सीना चकराऽ के कहल जा सकत बा कि भोजपुरी समृद्ध बा, भोजपुरिया मनई समृद्ध बा. हमरा ई बात कहला के बहाना श्रेष्ठ शिक्षक, सुलझल मनई आ सरस मन के मालिक कवि-साहित्यकार डॉ. रामरक्षा मिश्र विमल जी के किताब ‘फगुआ के पहरा’ बा. एह किताब के पढ़ला पर बिना कवनो चश्मे के साफ लउकत बा कि माटी के गंध जहवाँ ले फइलल बा, विमल जी के कविता के विषय ऊहवाँ ले बाटे. कविश्री अपना भोजपुरिया परम्परा के निभावत लगभग सगरो विषय पर आपन लेखनी चलावत माटी के सुगंध के असली रूप में पेस कइले बानी. जइसन कि किताब के नाव से लागत बा कि एहमें प्रकृति के सरस आ उदात्त रूप पर रचना ढेर होई, बड़लो बा, बाकिर ओहके देखे के आँखि दोसर बा.
‘वनांचल प्रकाशन’ से प्रकाशित ई ‘फगुआ के पहरा’ के दूसरका संस्करण हऽ. भोजपुरी कविता के किताब के दूसरका संस्करण छपल अपने-आप में इतिहास बनल बा. एह उपलब्धि खातिर मन ऊँहा के बेर-बेर बधाई देत बा. ई किताब में तीन तरह के रचना बा. ओह रचनन के कविश्री गीत, ग़ज़ल आ कविता नाम से अलगा कइलहूँ बानी बाकिर कवनो स्तर पर ऊहाँ के शब्द-शिल्प आ प्रस्तुति कहीं भंग नइखे. काव्य परम्परा के निर्वाह करत कवि के पहिलका रचना सरस्वती माई के गोहार ‘बरिसावऽ माँ नेह सुधा’ बा जेहमें कवि स्वार्थ से ऊपर उठ के परमार्थ खातिर प्रार्थना करत बानी. देखीं ना –
अनाचार के सगरो पहरा
बिलखत जिनगी के भिनसहरा
फइला दऽ ना ग्यान जोति
जड़ बुधि होखो चंचल.
कवि के क्रान्तदर्शा कहल जाला. कवि भूत-भविष्य, सबके ज्ञाता मानल जालें. कवि विमल जी के गीतन में ओही गुण से साक्षात् होता. आज समाज में ढेर फूट-मतभेद समाइल बा. लोग हर एक घटना-परिघटना के जाति-धरम के आँखि से देखत बा. सभे अपना के सयान बूझत बा. साहित्यकार अइसन जीव होलें, जे के ना कवनो जाति होला, ना कवनो धरम. उनका खातिर सगरो धरती घर हऽ आ सभे केहू आपन. तबे नू ‘वसुधैव कुटुम्बकम्’ लिखल गइल. कवि रामरक्षा मिश्र विमल जी ओही साहित्यकार जाति-धरम के माने वाला हवें, जे आपसी मनभेद-मतभेद भूलवा के सँघतिया बने खातिर बोलावत बानी. एगो उदाहरण देखीं ना, –
आईं हमनी सभ बइठीं सुख-दुख आपन बतियाईं जा
घरफोरवा बा के हमनी के ओकर पता लगाईं जा
मान बढ़ाईं जा माटी के भेदभाव सब छोड़ के.
दुअरा-अँगना कहिया छिटकी मधुर किरिनिया भोर के..
श्री विमल जी के गीतन के बिम्ब बड़ा साफ बा. पढ़ते पाठक के मन में एक-एक बिम्ब अँजोर कऽ देत बाऽ. मन बरबस कहीं अउरी चल जाता. ‘असो जाए फगुनवा ना बाँव सजना’ के बात होखे चाहें, ‘लागेला रस में बोथाइल परनवा’ के बात होखे, ‘दूब के सुतार’ चाहे ‘फागुन के आसे’ के बात, एह सब रचनन में चित्रन के देख के मन कुछ अउरी सोचे खातिर बेसूध हो जात बा. एगो चित्र रउरो देखीं ना –
डर ना लागी
बाबा के नवकी बकुली से
अँगना दमकी
बबुनी के नन्हकी टिकुली से
कनिया पेन्हि बिअहुती
कउआ के उचराई.
डॉ. रामरक्षा मिश्र विमल जी के रचना संसार के विशेषता में ऊहाँ के लोकोक्ति आ मुहावरा के सहज प्रयोग बा. एह किताब में प्रस्तुत सगरो विधा में लोकोक्ति आ मुहावरा के सहज आ रोचक प्रयोग लउक सकेला. ऊहाँ के अपना आँखिन के देखी के मुहावरन से गढ़ि के प्रभावशाली रूप से सामने राखत बानी. कुछ उदाहरण देखीं –
खतरा बा लँघला पर आपन सिवान
कठवति के गंगा में कउआ नहान.
चाहे
अब तऽ पनियो में अगिया के
हलचल होखे लागल बा.
चाहे
मिले सेर के सवा सेर
औकात बुझाए लागल.
कवि जी अपना लेखनी के ताकत से गीत, ग़ज़ल आ कविता के आपन जरिया बना के अपना सर्जना के सथवे भोजपुरी संवेदना के नया दिशा देहले बानी, जवन हमेशा साहित्य-प्रेमी लोग खातिर अनुकरणीय रही. ऊँहा के ‘आँखि लाग गइल’ जइसन कवितन में सबके आँख भर देबे के कूबत बा. ओहके पढ़ते भाव के अइसन दरियाव बढ़िया जाला कि कवनो बान्ह टूट जाला. कविश्री के दोहा मीठ पाग में पगल सीख देत बाड़ी सों. ऊहाँ के सगरो दोहा में ठेठ भोजपुरिया, सुभाव आ बात-व्यवहार के पाग बा. एगो देखीं ना, –
झट से निरनय जनि लिहीं, घिन आवे भा खीस.
झुक जाए कब का पता, कट जाए कब सीस..
किताब के भूमिका पढ़त में कई बेर पता चलत कि कविश्री रामरक्षा मिश्र विमल जी खाली एगो कवि ना हईं, ऊँहा के रचनाकार के सथवे एगो सरस गायको हईं, एगो मजल कलाकारो हईं. ऊहाँ के ग़ज़ल के पढ़ के ऊपर वाला सगरो बातन के सत्यापन हो जात बा. कवि के ग़ज़ल के रदीफ आ काफिया बड़ो बा आ छोटो बा, बाकिर मतला, बहर, सबमें ऊहाँ के रचनाकार अनुभव साफ झलकत बा. पाठकगण ग़ज़ल एक, दू, आठ, दस, चउदह, सोलह, अनइस, बीस, एकइस, बाइस आदि के बड़का आ तीन,चार, छव, नौ आदि के छोटका रदीफ़-काफ़िया देख सकेला. कवि के ग़ज़ल के विषय-वस्तुओ देखे जोग बा. ‘स्वाइन फ्लू’ रदीफ़ पर एगो ग़ज़ल देखीं –
बंद भइल अब सब खिरिकी दरवाजा आइल स्वाइन फ्लू
बचिहऽ भइया आफति के आफति अफनाइल स्वाइन फ्लू
‘फगुआ के पहरा’ में विषय आ विधा के विविधता कवि के मौलिकता, प्रगतिशीलता आ रचनाशीलता के प्रमाण बा. एह किताब में ‘जिनगी के रंग’ विषयक हाइकुओ बाटे. हाइकु पढ़ला के बाद आजु के हाइकु-प्रकृति के धेयान आ गउवे. पिछलके साल हिंदी हाइकु के सौ साल मनावल गइल ह. ओहके आधार पर कहीं तऽ आजु-काल्ह हिंदी हाइकु-विधा के जवन विधि चलत बा, ओहमे दू गो धारा मिलेला. एगो धारा मानेला कि हाइकु में प्रकृति के चित्रण के साथे दू बिम्बन के प्रस्तुति होखे के चाहीं. एह हिसाब से खाली पाँच – सात – पाँच वर्ण के मिलन के हाइकु नइखे हो सकत. दू गो बिम्ब हाइकु खातिर अनिवार्य मानल जाला. वइसे कविश्री के हाइकु में कइगो बिम्ब बनल बाऽ आ प्रकृति के लगहूँ बा. देखीं –
जीयत चलीं
बहार पतझड़
लागले रही.
किताब के दूसरका संस्करण हमरा लगे बाऽ. दूसरका संस्करण के नाते एहमें श्रेष्ठ साहित्यकारन से ले के विद्वतजन लोग के टिप्पणियो पढ़े के मिलल बा. ओही में हम मनोकामना सिंह ‘अजय’ जी के टिप्पणी पढ़नी. जवन ‘ही’ आ ‘भी’ के सथवे अंग्रेजी शब्दन के प्रयोग पर बा. भोजपुरी में ढेर लोग ‘ही’, ‘भी’ के प्रयोग करेला. हमरो विचार से ‘ही’, ‘भी’ के प्रयोग भोजपुरी में स्वीकार्य ना होखे के चाहीं. जहाँ अउरी भाषा के शब्दन के प्रयोग बा, भोजपुरी के ओहसे समृद्धि होई. कतहूँ से हानि नइखे. कवि के प्रयोग कइल कुछ हिंदी-अंग्रेजी-उर्दू के शब्दन के देखीं –
दहशतगर्दी, टीवी, फोन, साउथ, कल्चर, सर पे, रिलैक्स, एहसास, कापी, पेन, प्रॉमिस, सॉरी, स्विच ऑफ, स्वाइन फ्लू, सीबीआई, बेइमान, इंफेक्शन आदि. ‘अनुभव’ शीर्षक एकर पूरा उदाहरण बा. एगो अनुभव रउरो देखीं. बिम्ब, शब्द आ कहे के ढंग देखीं –
अनुभव
सर दर्द के दवाई
आयोडेक्स
अनुभव
विकास के पर्याय
फ्री सेक्स
डॉ. रामरक्षा मिश्र विमल जी एगो प्रयोगधर्मी कवि बानी. ऊहाँ के कवितन में विविधता बा, विचार में विविधता बा, जिनगी के हर कोना के अनुभव में विविधता बा आ आदर्शो प्रस्तुति के माध्यम में विविधता बा. किताब पढ़त घरी कई बेर हमके कुछ शब्दन के लिखावट में विविधता लउकल. जइसे ‘अंगना’ चाहे ‘अँगना’ खातिर ‘अङना’ के प्रयोग हमरा कुछ खटकल. भोजपुरी में हमार अनुभवहीनता आ अल्पज्ञता हो सकेला. पहिले कबो ना पढ़ले रहनी हँऽ. एतने ना, सङे, बङला, अङुरी, अमिरित, बिशवास, भूँकल आदि हमके ओही तरह के शब्द लागत बा. किताब में ‘ङ’ के प्रयोग ढेर मिली. एगो उदाहरण –
सखियन का सङे जाके गंगा नहाइल
सङे- सङे नून मरिचा साग खोंटि खाइल
नइहर के सुख सब गइले छिनाई
अँखिया लोर बरिसाई …….
‘फगुआ के पहरा’ निश्चित रूप से भोजपुरी के कइगो मरत शब्दनो के जियतार करे वाला किताब बा. कुछ तऽ अइसन शब्दन के प्रयोग भइल बा, जवन भोजपुरी भाषा के धरोहर बा. ओह शब्दन के सहारे कवनो पंच पर भोजपुरी के पक्ष में सभ्यता, संस्कृति आ साहित्य पर बृहद् चर्चा हो सकेला. बाँव, छवरी, पेन्हि, गर्हुआइल, घरफोरवा, सुसुकत, चुहानी, पखाउज आदि ढेर अइसन शब्द आ भाव बा जवना कारने ई किताब पठनीय, लोकप्रिय आ संग्रहणीय बा. पाठक लोग के एह किताब के एक-एक अक्षर पढ़े के चाहीं. ई किताब खाली काव्य के किताब नइखे रहि गइल, विद्वान लोग के विचार के किताब हो गइल बा. किताब के पहिलके फ्लेप पर प्रेमशंकर द्विवेदी जी के लिखल एकहक गो शब्द रचनाकार आ किताब, दूनो के जोरदार भूमिका प्रस्तुत करत बा. पहिलका फ्लेप से ले के पिछला कवर ले सगरो विचार एगो पाठक आ भोजपुरी साहित्यानुरागी खातिर थाती बा. ई थाती कविश्री विमल जी के लेखनी के कारने बा, ऊहाँ के लेखनी के बहाने बा, एहू खातिर भोजपुरी ऊहाँ के ऋणी रही, आ‘फगुआ के पहरा’ के बहाने अपना सरस साहित्य के रसास्वादन कराहूँ खातिर ऋणी रही. एही शब्दन के साथे कवि के लेखनी के कोटि-कोटि नमन आ सादर प्रणाम.
किताब : फगुआ के पहरा (भोजपुरी काव्य संग्रह)
कवि : रामरक्षा मिश्र विमल
प्रकाशक: वनांचल प्रकाशन, तेनुघाट, बोकारो
मूल्य : 150 रू (अजिल्द), 250 रू (सजिल्द)


text:
राधिका क्रिएशन के बैनर में बनत भोजपुरी फिलिम ‘कानून और अपराधी’ के शूटिंग पूरा हो गइल बा आ अब एकरा बैकग्राउण्ड म्यूजिक पर काम चलत बा. एकर निर्माता हउवन अशोक कुमार आ लेखक-निर्देशक बिरेन्द्र पासवान. बिरेन्द्र पासवान एहसे पहिले ‘नौटंकी’, ‘नजरिया काहे लड़वलऽ’ जइसन भोजपुरी फिलिम निर्देशित कर चुकल बाड़े. आ ‘एगो चुम्मा दे दऽ राजा जी’, ‘गांव की ओर’, ‘तोहार अंखिया दिवाना बना दिहले बा’ वगैरह के कहानी लिखले बाड़न.
‘कानून और अपराधी’ ओह लोग के खिलाफ एगो जंग बा जे एह सोना जइसन देश के दीमक जइसन चाट जाए चाहत बाड़े, जिनका चलते इन्सानियत बेआबरू होखत बिया. कानून ओह लोग का बीच धूरा बन गइल बा आ पुलिस के वर्दी उनकर गुलाम. एही से जुल्म का दुनिया के बेताज बादशाह बनल राणा के खिलाफ जंग के ऐलान करत बा कानून के रखवाला कुंदन. बाकिर अफसोस कि अपने वर्दीधारी सिपाहियन का चलते ऊ राणा का जाल में फँस जात बा आगे का होखत बा से फिलिम के क्लाईमेक्स बा.
बहरहाल एह फिलिम फिल्म में नवोदित अभिनेता धीरज कुमार, शबनम पाटिल, अशोक कुमार, विजय सिंह, राजकुमार पाण्डे, डा. सुदर्शन, सुरेन्द्र आ बृजमोहन के मुख्य भूमिका बा. संगीतकार हउवें अजय प्रसन्ना, कोरियोग्राफर संतोष कुमार, एडीटर दीपक सिन्हा आ कैमरामैन जानू.
(समरजीत)


text:
– जयंती पांडेय
सबेरे सबेरे रामचेला बाबा लस्टमानंद के दुअरा अइले आ लगले गादे करे. बाबा अचकचा के उठले, का हो का अतना प्राण तेयगले बाड़ऽ? सब ठीक बा नऽ? का ठीक बा बाबा, तूं त भईंस बेचि के सुतल बाड़ऽ, देस दुनिया के कवनो फिकिर कहाँ बा.
अरे भईल का? बतइबो करबऽ कि बस खाली चिचिआत रहबऽ.
अरे का बताईं बाबा? चारू ओर आंदोलन चल रहल बा. केहु महंगी से परेशान बा त केहु भ्रष्टाचार से हरान. केहु पेट्रोल के दाम बढ़ला से पसेने पसेने त केहु लइकिन के प्रति अपराधन से. जेने देखऽ अशांति बा. आंदोलन चल रहल बा, कवन कवन नेता एह में लागल बाड़े. एक इयोर जेकर गर्दन काटऽता लोग दोसरा ओर ओही के समर्थन में नारेबाजी करऽता लोग.
अब जान जा रामचेला कि नेता आ जनता में सद्गति आ दुर्गति के पुरान परम्परा ह. नेता एलेक्शन लड़ेलें, जनता वोट देले, नेता भाषण देला, जनता ताली बजावेले, नेता झूठ आश्वासन देला जनता ओकरा पर भरोसा करे ले. नेता कुकर्म करेला, जनता फल भोगेले. नेता भारत बंद करावेला, जनता पेट दाब ले ले. नेता गरीबी हटावल चाहे ला, जनता गरीबी के पिंड ना छोड़े ले. साँच त ई बा कि देश में पेट्रोल के जगहा जनता जरऽतिया.
अपना बात से त तूं सीरियस कन्फ्यूजन पैदा कए दिहलऽ. तहरा कहे के माने ई बा कि ई जे बाबा राम देव, ऊ केजरीवाल साहेब, चाहे किरण दीदी जवन करऽता लोग ओकरा से कवनो फायदा नइखे का?
काश अइसन होइत. ऐह में त नेता बा लोग लेकिन केहु अइसन नइखे जे जनता खातिर लाठी खा सको. इहां त हाल ई बा कि लाठी के भय से लोग मेहरारुन के कपड़ा पहिर के भागऽता. ओतना आंदोलन भइल ओह में तूं ही बताव केहु के खरोंच ले लागल?
ई जान जा कि अबसे पहिले आंदोलन नेता के हाथ में रहत रहे अब नेता लोग आंदोलन के हाथ में बा.
तूं त अईसन भूमिका बान्हऽतारऽ, लेकिन ई बतावऽ कि करप्शन आ महंगाई खातिर के जिम्मेदार बा?
ई बात ठीक कहलऽ. करप्शन खातिर त सांचो सरकार जिम्मेदार ह लेकिन महंगी के मामला ओकरा पर ना ठोकाई.
काहे ना ठोकाई, अगर मनमोहन सिंह दोषी ना रहते त एकरा बारे में कुछ बोलते ना.
कइसे बोलिहें? उ कहाउत सुनले बाड़ऽ कि ना कि जवना डाली पर बइठल जाला ओह डार के काटल ना जाला, चाहे जवना थरिया में खाइल जाला ओह में छेद ना कइल जाला.
तब ई बतावऽ कि मंहगी आ भ्रष्टाचार असहीं रही, केहु दूर ना करी?
सांचो रामचेला तूं बुद्धि से एक दम गोल बाड़ऽ, पूरा बकलोल बाड़ऽ. अरे अगर ई दूर हो जाई त नेता के का होई। नेता प्रजाती पर जुलुम काहे करऽतारऽ? अबहीं त बाघे विलुप्त हो रहल बाड़े सन, नेतवो बिला जइहें लोग त देस में बांची का?
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
चुनमुन पंडित निर्देशित फिल्म ‘किसना कईलस कमाल’ के दर्शक खूबे सराहले रहलें आ अब उनुके निर्देशन में बनल ‘धूम मचईले राजाजी’ के बिहार के सिनेप्रेमी ओही तरह हाथोहाथ लिहले बाड़ें. एह फिल्म के निर्माता सुरेश प्रसाद मरिक आ सूर्यकान्त निराला हउवें आ सह निर्माता बाड़ें सुरेन्द्र कुमार. संगीत रंजय बावला के गीत रामचंद्र सिंह, मनोज मोहित अउर सूर्यकान्त निराला के, छायांकन ए.बेलुमुरुगन, संकलन अरविन्द त्यागी के, मारधाड़ निर्देशन सिंह इज किंग के आ नृत्य निर्देशन केदार सुब्बा के बा.
मुख्य भूमिका में छोटू छलिया, गुंजन पन्त, रोहित राज, राखी त्रिपाठी, पंकज मेहता, निरुपमा श्री, बिपिन सिंह अउर जनार्दन सिंह बाड़ें.
(अपना न्यूज के रपट)


text:
पिछला बेर बँड़ेरी के चरचा पर बात खतम भइल रहे. बँड़ेरी ओह लकड़ी के बीम के कहल जाला जवन कवनो छान्हि भा पलानी के बीच से थमले रहेला आ ओकर दुनु सिरा दुनु तरफ खँभा भा दिवार पर टिकावल रहेला. अब देखीं कि कइसे तनी मनी का हेर फेर से दू गो शब्द अइसन सामने आइल जवना के आपस में कवनो संबंध नइखे. कई बेर आपस में संबंध त रहेला बाकिर एक दोसरा से उलट. जइसे कि लुकाइल आ लउकल. दुनु के संबंध अंगरेजी के लुक से जुड़ल कहल जा सकेला. बाकिर अगरेजी आ भोजपुरी में कबो कवनो संबंध नइखे रहल, अंगरेजी के नियर आ भोजपुरी के नियरा का बावजूद. भोजपुरी में नियर के एक मतलब लेखो होला, समान, एक जइसन. जइसे कि दुनु चीज एके नियर लउकत रहल. उहे लउकल तनी मनी का बदलाव से लुकाइल हो जाला. लुकाइल, ऊ जे लउकत ना होखे. अब एह लुकाइल के कतनो लुकारी भाँजीं, ऊ लउकी ना. लुकारी के हिन्दी समानार्थी शब्द मशाल होला. लुकारी से लहोक निकलेला. होली का समय होलिका दहन वाला आग से लुकारी जरा के गाँव का बहरी दोसरा गाँव का सिवान में फेंके के परम्परा रहल बा. अब ई परंपरा कवनो लुहेड़ा बनवलसि कि लखेरा, ई सोचे के बाति बा. काहे कि एह लुकारी फेंके के मतलब इहे होला कि दोसरा के लुकारी देखावल जात बा, लहकावल जात बा, ललकारल जात बा. अब लुकाइल आ लउकल का फेर में लउकी याद आ गइल. कहे खातिर लउकी भा लौकी त सब्जी रहल आइल बाकिर एगो योग बाबा अपना योगमाया से एकरा के फल बना दिहलें आ लोग एह लउकी के रस बड़ा चाव से पिये लागल. हाल ई हो गइल कि लउकी सब्जी बाजार से त लुका गइल बाकिर फल बेचेवालन किहाँ लउके लागल. जबकि लउकी के रस पी के कई जने दुनिये से लुका गइले. सरकार के कहे के पड़ल कि लउकी के रस मत पीहीं सभे, खास कर के तब जब ऊ कड़ुआ लागे. बाकिर बाबा लोग के का ? अपने बेमार पड़ी लोग त सीधे अस्पताल के राह धरेला बाकिर अपना चेला चाटी के सगरी रोग योगे से दूर करे के दावा ना छोड़े. अब एहसे कवनो मतलब नइखे कि योग्य के बिगड़ल रुप जोग जोड़े वाला योग से मिल के जोगाड़ बनि जाला. कवनो समस्या से निकले के गैर परंपरागत साधन जोगाड़ कहल जाला आ जे एन केन प्रकारेण आपन काम बना लेव ओकरा के जोगाड़ू कहल जाला. आ अइसने जोगाड़ अकसरहाँ सरकार चलावे के कामे आवेला. सरकार त जोगाड़ भिड़ा के बना चला लिहल जाला बाकिर एह जोगाड़ू सरकार का चलते आम आदमी के जिनिगी के जोगाड़ जोगाड़ल मुश्किल बनि जाला.
1 Comment
-
ई छत्तीसवाँ भाग त बरा बन्हिआ लागल। बहुत आच्छा। बहुत खुस भइनी अबकिर।
Comments are closed.


text:
भोजपुरी फिलिमन के जुबली स्टार दिनेशलाल यादव ‘‘निरहुआ’’ अब परदा पर ‘‘वर्दी वाला गुन्डा’’ के किरदार साकार करत नजर अइहें. निरहुआ बालाजी सिनेविजन प्रा. लि. के बैनर तले बनत निर्माता पप्पू भाई आ राजेश सिंह के फिल्म ‘‘वर्दी वाला गुन्डा’’ में टाईटल रोल करत बाड़न. गाँव के एगो सिधवा नवही के वर्दी वाला बने के कहानी. निर्देशक हउवें ‘जिगर’ आ ‘विजयपथ’ जइसन सुपरहिट हिन्दी फिल्मन के निर्देशिक रहल अहमद फारूक सिद्दिकी. एह फिल्म में निरहुआ के खतरनाक एक्शन देखे के मिली.
कलाकारन में हॉट गर्ल अंजना सिंह, शशि मोहन सिंह, रजनीश झांजी, मनोज टाईगर, ब्रजेश त्रिपाठी, गौरी शंकर, पुष्पा वर्मा, गोपाल राय आ अवधेश मिश्रा के प्रमुख भूमिका बा.
शूटिंग मुंबई आ रामोजी राव फिल्मसिटी (हैदराबाद) मे पूरा कर लिहल गइल बा. संगीतकार मधुकर आनंद, गीतकार विनय बिहारी, प्यारेलाल यादव, लेखक संतोष मिश्रा, एक्शन दिलीप यादव आ क्रिएटिव निर्माता आशीष एस. ठाकुर.
(प्रशांत निशांत के रपट)


text:
आजु दू अक्टूबर ह, गांधी बाबा आ लालबहादुर शास्त्री के जन्मदिन. दुनु सादगी से भरल. संजोग से आजु दुर्गापूजा के नवराति के छठवाँ दिन ह. एह धूमधाम, उत्साह, उछाह भरल मौका पर सोचत बानी कि काहे ना व्रत, उत्सव, तेहवार, पर्व तकले अपना के समेटले रहीं. अधिकतर लोग खातिर दुर्गापूजा उत्सव ह, धूमधाम उछाह से भरल उतसो मनावे के मौका. बाकिर बहुतो लोग खातिर ई व्रत के मौको ह, पर्व हऽ.
उत्सव शादी बियाह, जीत हार बहुते कुछ का मौका पर मनावल जाला जबकि कवनो धार्मिक अवसर पर मनावे वाला उत्सव पर्व कहल जाला. ई पर्व साहित्य में कवनो बड़का ग्रन्थ के खंडो हो सकेला, जइसे कि महाभारत में कई गो पर्व आइल बा. बाकिर आजु हम धार्मिके पर्व तक अपना के बन्हले राखे के मन बनवले बानी. अधिकतर लोग खातिर पर्व उतसो तेहवार व्रत एकही चीज हो सकेला बाकिर सोचे के बाति बा कि अगर एकही बात रहीत त फेर अलग अलग शब्द काहे बनावल गइल रहीत. समानार्थी शब्द समान होइयो के हर मामिला में समान ना होखसु. कई बार देश काल परिस्थिति संदर्भ का आधार पर अलग अलग बाकिर समानार्थी शब्दन के इस्तेमाल कइल जाला. बाकिर पर्व, उतसो, तेवहार, व्रत त समानार्थी शब्द हइये ना हईं सँ. सब अलग अलग अर्थ राखेली सँ. कवनो तरह के खुशी उछाह में उतसो के धूम धाम रह सकेला बाकिर पर्व खास खास धार्मिके मौका पर होला. एही तरह तेहवार पर्व के कहल जाला खास कर के ओह पर्व के जवन उछाह का साथे मनावल जाला. कहे के मतलब कि हर तेहवार पर्व होला बाकिर हर पर्व तेहवार ना होखे. बहुते पर्व संयम सादगी से मनावल जाली सँ आ ओह पर्व के तेहवार के दायरा में ना राखल जाव.
व्रत कवनो संकल्प भा निश्चय के कहल जाला. आ जब कवनो धार्मिक अनुष्ठान नियम पूर्वक उपास रहि के कइल जाला त ऊ व्रत हो जाला. एहीसे कहनी ह कि आजु केहू उत्सव मनावे का मूड में होई त केहू व्रत करत होई. नवराति के उपास, उपवास करे वालन खातिर उ व्रत ह जवना में बहुते कुछ बरतल होई, मनाही होई इस्तेमाल करे के भा खाये पिये के. अब व्रत से बरतल बनल कि बरतला का चलते व्रत हो गइल एह बारेमें हम कुछ ना कह सकीं. महात्मा गाँधी के जन्मदिन सरकारी विभागन खातिर उत्सव होला, छूट्टी के दिन. बाकिर कुछ लोग एह दिने लालबहादुर शास्त्रीओ के जनमदिन चुपचाप व्रत लेखा मना लेला.
तेहवार शब्द से तेहा आ तेहो शब्द दिमाग में घूमे लागल बा बाकिर ओकरा पर फेर कबो.


text:
पूर्वा प्रतीक प्रोडक्शन के फिलिम “मर्द तांगेवाला” के म्यूजिक राइट्स म्यूजिक कंपनी एसआरके बहुते ऊँच दाम लगा के खरीद लिहलसि. सूर्या आ जितेन्द्र जैन के बनावल एह फिलिम के संगीतकार आ गीतकार हउवें श्याम देहाती.
(8 Sept 12)
‘मर्द तांगेवाला’ में खलनायक बन के अइहें शमीम खान
फिल्म ‘बवाल करे छेदिया’ से अपना कैरियर क शुरुआत करे वाला शमीम खान फिल्म का रिलीज से पहिहलही ‘दिलजले’ आ ‘गंगा पुत्र’ के आफर मिल गइल. उत्तर प्रदेश के सिद्धार्थनगर, डुमरियागंज निवासी शमीम खान अब फिल्म ‘मर्द तांगेवाला’ में खलनायक बन के आवत बाड़ें. उनुकर भूमिका एगो भठियारा पुलिस अधिकारी नागराज के बा.
संजय दत्त के आपन आदर्श माने वाला शमीम खान फिल्म ‘मर्द तांगेवाला’ के निर्माता सूर्या आ निर्देशक बाली के बहुते तारीफ करेलें. बाली ढेर दिन बाद फेर कवनो फिल्म के निर्देशक बनल बाड़ें, हालांकि बाली अनेके सफल फिल्म अपना निर्देशन में दे चुकल बाड़ें जइसे कि ‘दरोगा बाबू आई लव यू’, ‘देहाती बाबू’, ‘धरती पुत्र’, ‘कहां जइबऽ राजा नजरिया लड़ाई के’, ‘चाचा भतीजा’, ‘घायल योद्धा’ आ ‘मुन्नीबाई नौटंकीवाली’ वगैरह
(शशिकांत सिंह रंजन सिन्हा के रपट)(2 July 12)


text:
Categories
अंजोरिया के ट्वीट
टटका खबर
- यूपी आ बिहार वालन का खिलाफ कांग्रेसी सरकार
- भाजपा के हारते रंग बान्हे लगलें मुसलमान
- ठग्स ऑफ हिंदोस्तान के कमाई में लगातार गिरावट
- पीएम मोदी आजु बनारस में दू गो नेशनल हाईवे के उद्घाटन करीहें
- भल मुअनी भल पिलुआ पड़ल
- तीन तलाक पर विपक्षी ना नुकुर के काट वाला अध्यादेश
- भठियारा कांग्रेस दलित मुद्दा पर देश के बरबाद करे का फिराक में
- हक्कानी हत्यारा जलील जलालुद्दीन के मौत
- देश के 52 फीसदी लोग मोदी का खिलाफ : सर्वे रिपोर्ट
- लालू, राबड़ी, तेजस्वी का खिलाफ आरोप पत्र दाखिल
Meta